CELEX: 32021R1963
Language: fi
Date: 2021-11-08 00:00:00
Title: Komission täytäntöönpanoasetus (EU) 2021/1963, annettu 8 päivänä marraskuuta 2021, asetuksen (EU) N:o 1321/2014 muuttamisesta huolto-organisaatioiden turvallisuudenhallintajärjestelmien osalta ja mainitun asetuksen oikaisemisesta (ETA:n kannalta merkityksellinen teksti)

12.11.2021   
               
               
                  FI
               
               
                  Euroopan unionin virallinen lehti
               
               
                  L 400/18
               
            
         KOMISSION TÄYTÄNTÖÖNPANOASETUS (EU) 2021/1963,
         annettu 8 päivänä marraskuuta 2021,
         asetuksen (EU) N:o 1321/2014 muuttamisesta huolto-organisaatioiden turvallisuudenhallintajärjestelmien osalta ja mainitun asetuksen oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 17 artiklan 1 kohdan g alakohdan, 62 artiklan 14 ja 15 kohdan sekä 72 artiklan 5 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 1321/2014 (2) vahvistetaan ilma-alusten jatkuvaa lentokelpoisuutta koskevat vaatimukset, ja se kattaa myös huolto-organisaatioita koskevat vaatimukset.
                  
               
                     (2)
                  
                  
                     Hyväksyttyjen huolto-organisaatioiden on asetuksen (EU) 2018/1139 liitteessä II olevan 3.1 kohdan b alakohdan mukaisesti otettava toiminnan tyypin ja organisaation koon mukaan käyttöön johtamisjärjestelmä ja pidettävä sitä yllä varmistaakseen kyseisessä liitteessä vahvistettujen keskeisten vaatimusten noudattamisen, hallittava turvallisuusriskejä ja pyrittävä järjestelmän jatkuvaan parantamiseen.
                  
               
                     (3)
                  
                  
                     Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, liitteen 19 mukaan toimivaltaisten viranomaisten on vaadittava, että hyväksytyt huolto-organisaatiot, jotka tarjoavat palveluja kansainvälisessä kaupallisessa ilmakuljetuksessa käytettävien lentokoneiden tai helikoptereiden käyttäjille, ottavat käyttöön turvallisuudenhallintajärjestelmän.
                  
               
                     (4)
                  
                  
                     Sen vuoksi kaikkia asetuksen (EU) N:o 1321/2014 liitteen II soveltamisalaan kuuluvia huolto-organisaatioita, jäljempänä ’145 osan mukaiset huolto-organisaatiot’, varten olisi otettava käyttöön tällainen hallintojärjestelmä, jotta voidaan noudattaa Chicagon yleissopimuksen liitteessä 19 vahvistettuja Kansainvälisen siviili-ilmailujärjestön, jäljempänä ’ICAO’, kansainvälisiä standardeja ja suositeltuja menettelytapoja.
                  
               
                     (5)
                  
                  
                     Kaikkien 145 osan mukaisten huolto-organisaatioiden edellytetään perustavan poikkeamailmoitusjärjestelmän. Sen vuoksi asetuksen (EU) N:o 1321/2014 liitteen II säännöksiä olisi muutettava sen varmistamiseksi, että poikkeamailmoitusjärjestelmä perustetaan osaksi organisaatioiden hallintojärjestelmää ja että vaatimukset yhdenmukaistetaan Euroopan parlamentin ja neuvoston asetuksen (EU) N:o 376/2014 (3) vaatimusten kanssa.
                  
               
                     (6)
                  
                  
                     Jotta voidaan ottaa huomioon 145 osan mukaiset huolto-organisaatiot, jotka on hyväksytty myös CAMO osan mukaisiksi organisaatioiksi, on aiheellista yhdenmukaistaa asetuksen (EU) N:o 1321/2014 liitteessä II (145 osa) vahvistetut toimivaltaisia viranomaisia koskevat yleiset säännökset ja vaatimukset mainitun asetuksen liitteessä Vc (CAMO osa) vahvistettujen vaatimusten kanssa.
                  
               
                     (7)
                  
                  
                     Olisi säädettävä riittävästä siirtymäajasta, joka mahdollistaa huolto-organisaatioille tällä asetuksella käyttöön otettavien uusien sääntöjen ja menettelyjen noudattamisen.
                  
               
                     (8)
                  
                  
                     Komission asetuksessa (EU) N:o 1178/2011 (4) ei ole säännöksiä lupakirjojen myöntämisestä lentomekaanikoille. Sen vuoksi asetuksen (EU) N:o 1321/2014 liitteessä II olevaa 145.A.30 kohdan j alakohdan 3 ja 4 alakohtaa olisi muutettava siten, että poistetaan viittaus lentomekaanikkojen lupakirjoihin. Lentomekaanikoille kyseisten säännösten perusteella myönnettyjen voimassa olevien rajoitettujen huoltotodisteiden antamisvaltuutusten olisi kuitenkin pysyttävä voimassa niiden voimassaolon päättymiseen asti tai kunnes ne peruutetaan. Sen vuoksi 5 artiklaa olisi muutettava.
                  
               
                     (9)
                  
                  
                     Sen vuoksi asetusta (EU) N:o 1321/2014 olisi muutettava.
                  
               
                     (10)
                  
                  
                     Asetuksen (EU) N:o 1321/2014 liitteessä I (M osa) olevassa M.A.403 kohdan b alakohdassa ja mainitun asetuksen liitteen I (M osa) lisäyksessä VII on viittauksia M.A.801 kohdan eri osiin. Koska M.A.801 kohta on korvattu komission täytäntöönpanoasetuksella (EU) 2019/1383 (5), M.A.403 kohdan b alakohtaa ja lisäystä VII olisi muutettava.
                  
               
                     (11)
                  
                  
                     Asetuksen (EU) N:o 1321/2014 liitteessä I (M osa) olevaa M.A.904 kohtaa on muutettu täytäntöönpanoasetuksella (EU) 2019/1383 tuontisäännösten ulottamiseksi koskemaan ilma-aluksia, jotka tulevat sääntelyjärjestelmästä, jossa asetusta (EU) 2018/1139 ei sovelleta. Sama muutos olisi tehtävä myös asetuksen (EU) N:o 1321/2014 liitteessä Vb (ML osa) olevaan ML.A.906 kohtaan liitteen Vb (ML osa) tuontisäännösten soveltamisalan yhdenmukaistamiseksi liitteen I (M osa) tuontisäännösten soveltamisalan kanssa. Sen vuoksi asetusta (EU) N:o 1321/2014 olisi muutettava.
                  
               
                     (12)
                  
                  
                     Asetuksen (EU) N:o 1321/2014 liitteessä I (M osa) olevan M.A.502 kohdan c alakohdassa viitataan B-luokan kelpuutuksen saaneisiin organisaatioihin. Koska liitteeseen Vd (CAO osa) ei sisälly B-luokan organisaatioita, M.A.502 kohdan c alakohdassa olisi viitattava ”moottorin huolto-organisaatioon”. Sen vuoksi asetuksen (EU) N:o 1321/2014 liitteessä I (M osa) oleva M.A.502 kohdan c alakohta olisi oikaistava.
                  
               
                     (13)
                  
                  
                     Tässä asetuksessa säädetyt toimenpiteet perustuvat Euroopan unionin lentoturvallisuusviraston asetuksen (EU) 2018/1139 75 artiklan 2 kohdan b alakohdan ja 76 artiklan 1 kohdan mukaisesti antamaan lausuntoon nro 4/2020 (6).
                  
               
                     (14)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 1321/2014 seuraavasti:
            
                        1)
                     
                     
                        Lisätään 4 artiklaan 7 kohta seuraavasti:
                        
                           ”7.   Poiketen siitä, mitä liitteessä II (145 osa) olevan 145.B.350 kohdan d alakohdan 1 ja 2 alakohdassa säädetään, huolto-organisaatio, jolla on liitteen II (145 osa) mukaisesti myönnetty voimassa oleva hyväksyntätodistus, voi 2 päivään joulukuuta 2024 asti korjata havaitut vaatimusten noudattamatta jättämiset, jotka liittyvät komission asetuksella (EU) 2021/1963 (*1) käyttöön otettuihin liitteen II vaatimuksiin.
                           Jos organisaatio ei ole viimeistään 2 päivänä joulukuuta 2024 sulkenut tällaisia havaintoja, hyväksyntätodistus on peruutettava kokonaan tai osittain määräajaksi tai pysyvästi tai sitä on rajoitettava.
                        
                        
                           (*1)  EUVL L 400, 12.11.2021, s. 18”"
                        
                     
                  
                        2)
                     
                     
                        Lisätään 5 artiklaan 7 kohta seuraavasti:
                        
                           ”7.   Rajoitetut huoltotodisteen antamisvaltuutukset, jotka on annettu lentomekaanikon lupakirjan haltijoille liitteessä II (145 osa) olevan 145.A.30 kohdan j alakohdan 3 tai 4 alakohdan mukaisesti ennen 2 päivää joulukuuta 2022 pysyvät voimassa niiden voimassaolon päättymiseen asti tai siihen asti, kun huolto-organisaatio peruuttaa ne pysyvästi.”
                        
                     
                  
                        3)
                     
                     
                        Muutetaan liite I (M osa) tämän asetuksen liitteen I mukaisesti.
                     
                  
                        4)
                     
                     
                        Muutetaan liite II (145 osa) tämän asetuksen liitteen II mukaisesti.
                     
                  
                        5)
                     
                     
                        Muutetaan liite Vb (ML osa) tämän asetuksen liitteen III mukaisesti.
                     
                  
         
            2 artikla
            Oikaistaan asetuksen (EU) N:o 1321/2014 liite I (M osa) tämän asetuksen liitteen IV mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 2 päivästä joulukuuta 2022.
            Seuraavia säännöksiä sovelletaan kuitenkin 2 päivästä joulukuuta 2021 alkaen:
            
                        a)
                     
                     
                        2 artikla
                     
                  
                        b)
                     
                     
                        liitteessä I oleva 2 ja 4 kohta;
                     
                  
                        c)
                     
                     
                        liite III.
                     
                  
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).
         
            (3)  Euroopan parlamentin ja neuvoston asetus (EU) N:o 376/2014, annettu 3 päivänä huhtikuuta 2014, poikkeamien ilmoittamisesta, analysoinnista ja seurannasta siviili-ilmailun alalla, Euroopan parlamentin ja neuvoston asetuksen (EU) N:o 996/2010 muuttamisesta sekä Euroopan parlamentin ja neuvoston direktiivin 2003/42/EY, komission asetusten (EY) N:o 1321/2007 ja (EY) N:o 1330/2007 kumoamisesta (EUVL L 122, 24.4.2014, s. 18).
         
            (4)  Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).
         
            (5)  Komission täytäntöönpanoasetus (EU) 2019/1383, annettu 8 päivänä heinäkuuta 2019, asetuksen (EU) N:o 1321/2014 muuttamisesta ja oikaisemisesta jatkuvan lentokelpoisuuden hallintaorganisaatioiden turvallisuudenhallintajärjestelmien osalta sekä yleisilmailun ilma-alusten huoltoa ja jatkuvan lentokelpoisuuden hallintaa koskevien vaatimusten helpottamiseksi (EUVL L 228, 4.9.2019, s. 1).
         
            (6)  https://www.easa.europa.eu/document-library/opinions
      
      
         
            LIITE I
            Muutetaan liite I (M osa) seuraavasti:
            
                        1)
                     
                     
                        Korvataan sisällysluettelossa lisäyksen IV otsikko seuraavasti:
                        
                                     
                                 
                                 
                                    ”Lisäys IV – Liitteen I (M osa) luvussa F tarkoitettujen huolto-organisaatioiden hyväksyntäehtojen luokat ja kelpuutusjärjestelmä”.
                                 
                              
                  
                        2)
                     
                     
                        Korvataan M.A.403 kohdan b alakohta seuraavasti:
                        
                                    ”b)
                                 
                                 
                                    Ainoastaan M.A.801 kohdan b alakohdan 1 alakohdassa, tämän liitteen luvussa F, liitteessä II (145 osa) tai liitteessä Vd (CAO osa) tarkoitettu valtuutettu huoltohenkilöstö tai tässä liitteessä olevan M.A.801 kohdan c alakohdan mukaisesti valtuutettu henkilö saa ratkaista tässä liitteessä olevassa M.A.401 kohdassa tarkoitettujen huoltotietojen perusteella, vaarantaako ilma-aluksen vika vakavasti lentoturvallisuuden, sekä päättää, milloin ja mitä toimenpiteitä asian korjaamiseksi on toteutettava ennen seuraavaa lentoa ja mitä korjauksia voidaan lykätä. Tämä ei kuitenkaan koske tapauksia, joissa lentäjä tai valtuutettu huoltohenkilöstö käyttää minimivarusteluetteloa.”
                                 
                              
                  
                        3)
                     
                     
                        Muutetaan lisäys IV seuraavasti:
                        
                                    a)
                                 
                                 
                                    Korvataan otsikko seuraavasti:
                                    
                                       
                                          ”Lisäys IV
                                          
                                             Liitteen I (M osa) luvussa F tarkoitettujen huolto-organisaatioiden hyväksyntäehtojen luokat ja kelpuutusjärjestelmä
                                          
                                       
                                    ”;
                              
                                    b)
                                 
                                 
                                    Korvataan 1 ja 2 kohta seuraavasti:
                                    
                                                ”1.
                                             
                                             
                                                Lukuun ottamatta pienimpiä organisaatioita, joista säädetään erikseen 11 kohdassa, 12 kohdassa olevassa taulukossa esitetään liitteessä I (M osa) olevassa luvussa F tarkoitetun huolto-organisaation hyväksynnän vakiojärjestelmä. Organisaatiolle on myönnettävä hyväksyntä, joka ulottuu yhdestä luokasta ja kelpuutuksesta rajoituksineen kaikkiin luokkiin ja kelpuutuksiin rajoituksineen.
                                             
                                          
                                                2.
                                             
                                             
                                                Kohdassa 12 tarkoitetun taulukon lisäksi hyväksytyn huolto-organisaation on ilmoitettava työnsä laajuus huolto-organisaation käsikirjassa.”
                                             
                                          
                              
                                    c)
                                 
                                 
                                    Korvataan 8–12 kohta seuraavasti:
                                    
                                                ”8.
                                             
                                             
                                                
                                                   Rajoitukset-osion tarkoituksena on antaa toimivaltaisille viranomaisille mahdollisuus sovittaa hyväksyntä joustavasti tietylle organisaatiolle. Kelpuutukset mainitaan hyväksynnässä vain, jos niihin on tehty asianmukaisia rajoituksia. Kohdassa 12 tarkoitetussa taulukossa esitetään mahdolliset rajoitustyypit. Vaikka huolto mainitaan viimeisenä kussakin kelpuutuksessa, voidaan huoltotehtäviä korostaa ilma-aluksen tai moottorin tyypin taikka valmistajan sijaan, jos tämä soveltuu organisaatiolle paremmin (esimerkkinä voidaan mainita avioniikkajärjestelmien asennus ja huolto). Tällainen maininta Rajoitukset-osiossa osoittaa, että huolto-organisaatio on hyväksytty suorittamaan huoltotehtäviä aina kyseiseen tyyppiin/tehtävään asti.
                                             
                                          
                                                9.
                                             
                                             
                                                Kun A- ja B-luokan rajoituksia koskevassa osiossa käytetään nimityksiä sarja, tyyppi ja ryhmä, tarkoitetaan sarjalla ilma-alustyypin erityistä sarjaa, kuten Cessna 150 tai Cessna 172 tai Beech 55 -sarjaa taikka Continental O-200 -sarjaa tai muuta vastaavaa; tyypillä tarkoitetaan erityistä tyyppiä tai mallia, kuten Cessna 172RG; luettelossa voidaan mainita miten monta sarjaa tai tyyppiä tahansa; ryhmällä tarkoitetaan esimerkiksi Cessnan yksimoottorisia mäntämoottorilentokoneita tai Lycomingin ahtamattomia mäntämoottoreita tai muita vastaavia.
                                             
                                          
                                                10.
                                             
                                             
                                                Jos käytetään pitkähköä huoltovalmiusluetteloa, jota voidaan muuttaa usein, muutokset voi tehdä M.A.604 kohdan c alakohdassa ja M.B.606 kohdan c alakohdassa tarkoitettua epäsuoraa hyväksyntämenettelyä noudattaen.
                                             
                                          
                                                11.
                                             
                                             
                                                Jos huolto-organisaatiossa työskentelee vain yksi henkilö, joka sekä suunnittelee että suorittaa kaikki huollot, sillä voi olla vain rajoitettu hyväksyntä. Suurimmat sallitut rajat ovat seuraavat:
                                                
                                                            LUOKKA
                                                         
                                                         
                                                            KELPUUTUS
                                                         
                                                         
                                                            RAJOITUS
                                                         
                                                      
                                                            LUOKKA: ILMA-ALUKSET
                                                         
                                                         
                                                            KELPUUTUS: A2, ENINTÄÄN 5 700  KG:N LENTOKONEET
                                                         
                                                         
                                                            MÄNTÄMOOTTORISET, ENINTÄÄN 5 700  KG
                                                         
                                                      
                                                            LUOKKA: ILMA-ALUKSET
                                                         
                                                         
                                                            KELPUUTUS: A3, HELIKOPTERIT
                                                         
                                                         
                                                            YKSIMOOTTORISET MÄNTÄMOOTTORIHELIKOPTERIT, ENINTÄÄN 3 175  KG
                                                         
                                                      
                                                            LUOKKA: ILMA-ALUKSET
                                                         
                                                         
                                                            KELPUUTUS: A4, MUUT KUIN A1-, A2- JA A3-KELPUUTUKSIIN SISÄLTYVÄT ILMA-ALUKSET
                                                         
                                                         
                                                            EI RAJOITUSTA
                                                         
                                                      
                                                            LUOKKA: MOOTTORIT
                                                         
                                                         
                                                            KELPUUTUS: B2, MÄNTÄMOOTTORIT
                                                         
                                                         
                                                            ALLE 450 HV
                                                         
                                                      
                                                            LUOKKA: MUUT KOMPONENTIT KUIN KOKONAISET MOOTTORIT TAI APUT
                                                         
                                                         
                                                            C1–C22
                                                         
                                                         
                                                            HUOLTOVALMIUSLUETTELON MUKAAN
                                                         
                                                      
                                                            LUOKKA: ERIKOISTYÖT
                                                         
                                                         
                                                            D1 NDT
                                                         
                                                         
                                                            ERIKSEEN MÄÄRITELTÄVÄT NDT-MENETELMÄT
                                                         
                                                      Toimivaltainen viranomainen voi määrätä hyväksyntäehdoissa organisaatiolle lisärajoituksia kyseisen organisaation huoltovalmiuksien mukaan.
                                             
                                          
                                                12.
                                             
                                             
                                                Taulukko
                                                
                                                            LUOKKA
                                                         
                                                         
                                                            KELPUUTUS
                                                         
                                                         
                                                            RAJOITUS
                                                         
                                                         
                                                            KORJAAMOHUOLTO
                                                         
                                                         
                                                            LINJAHUOLTO
                                                         
                                                      
                                                            ILMA-ALUS
                                                         
                                                         
                                                            A2 Enintään 5 700  kg:n lentokoneet
                                                         
                                                         
                                                            [Ilmoitetaan lentokoneen valmistaja tai ryhmä tai sarja tai tyyppi ja/tai huoltotehtävä(t)]
                                                            
                                                               Esimerkki: DHC-6 Twin Otter -sarja
                                                            
                                                            Ilmoitetaan, onko valtuudet lentokelpoisuuden tarkastustodistusten antamiseen
                                                         
                                                         
                                                            [KYLLÄ/EI] (*1)
                                                            
                                                         
                                                         
                                                            [KYLLÄ/EI] (*1)
                                                            
                                                         
                                                      
                                                            A3 Helikopterit
                                                         
                                                         
                                                            [Ilmoitetaan helikopterin valmistaja tai ryhmä tai sarja tai tyyppi ja/tai huoltotehtävä(t)]
                                                            
                                                               Esimerkki: Robinson R44
                                                            
                                                         
                                                         
                                                            [KYLLÄ/EI] (*1)
                                                            
                                                         
                                                         
                                                            [KYLLÄ/EI] (*1)
                                                            
                                                         
                                                      
                                                            A4 Muut kuin A1-, A2- ja A3-kelpuutuksiin sisältyvät ilma-alukset
                                                         
                                                         
                                                            [Ilmoitetaan ilma-alusryhmä (esimerkiksi purjelentokone, ilmapallo, ilmalaiva), valmistaja tai ryhmä tai sarja tai tyyppi ja/tai huoltotehtävät]
                                                            Ilmoitetaan, onko valtuudet lentokelpoisuuden tarkastustodistusten antamiseen
                                                         
                                                         
                                                            [KYLLÄ/EI] (*1)
                                                            
                                                         
                                                         
                                                            [KYLLÄ/EI] (*1)
                                                            
                                                         
                                                      
                                                            MOOTTORIT
                                                         
                                                         
                                                            B1 Turbiinimoottori
                                                         
                                                         
                                                            [Ilmoitetaan moottorin sarja tai tyyppi ja/tai huoltotehtävä(t)]
                                                            
                                                               Esimerkki: PT6A -sarja
                                                            
                                                         
                                                      
                                                            B2 Mäntämoottori
                                                         
                                                         
                                                            [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävä(t)]
                                                         
                                                      
                                                            B3 APU
                                                         
                                                         
                                                            [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävä(t)]
                                                         
                                                      
                                                            MUUT KOMPONENTIT KUIN KOKONAISET MOOTTORIT TAI APUT
                                                         
                                                         
                                                            C1 Ilmastointi & paineistus
                                                         
                                                         
                                                            [Ilmoitetaan ilma-aluksen tyyppi tai valmistaja tai komponentin valmistaja tai yksilöity komponentti ja/tai viitataan käsikirjan huoltovalmiusluetteloon ja/tai huoltotehtäviin.]
                                                            
                                                               Esimerkki: Esimerkki: PT6A Fuel Control
                                                            
                                                         
                                                      
                                                            C2 Automaattiohjaus
                                                         
                                                      
                                                            C3 Yhteysradiot ja suunnistusvälineet
                                                         
                                                      
                                                            C4 Ovet – Luukut
                                                         
                                                      
                                                            C5 Sähköjärjestelmä ja valot
                                                         
                                                      
                                                            C6 Varusteet
                                                         
                                                      
                                                            C7 Moottori – APU
                                                         
                                                      
                                                            C8 Ohjaimet
                                                         
                                                      
                                                            C9 Polttoaine
                                                         
                                                      
                                                            C10 Helikopteri – Roottorit
                                                         
                                                      
                                                            C11 Helikopteri – Vaihteistot
                                                         
                                                      
                                                            C12 Hydrauliikka
                                                         
                                                      
                                                            C13 Näyttö- ja tallennusjärjestelmät
                                                         
                                                      
                                                            C14 Laskutelineet
                                                         
                                                      
                                                            C15 Happi
                                                         
                                                      
                                                            C16 Potkurit
                                                         
                                                      
                                                            C17 Paineilma- ja alipainejärjestelmät
                                                         
                                                      
                                                            C18 Jäänesto, sadeveden poisto, palontorjunta
                                                         
                                                      
                                                            C19 Ikkunat
                                                         
                                                      
                                                            C20 Rakenteet
                                                         
                                                      
                                                            C21 Vesipainolasti
                                                         
                                                      
                                                            C22 Työntövoiman lisäys
                                                         
                                                      
                                                            ERIKOISTYÖT
                                                         
                                                         
                                                            D1 Ainetta rikkomattomat kokeet
                                                         
                                                         
                                                            [Ilmoitetaan yksi tai useampi NDT-menetelmä.]
                                                         
                                                      
                                          
                              
                                    d)
                                 
                                 
                                    Poistetaan 13 kohta.
                                 
                              
                  
                        4)
                     
                     
                        Korvataan lisäyksessä VII oleva johdantokappale seuraavasti:
                        ”Vaativia huoltotehtäviä, joita tarkoitetaan M.A.801 kohdan b alakohdassa, ovat seuraavat:”
                     
                  
               (*1)  Tarpeeton yliviivataan”
         
      
      
         
            LIITE II
            Muutetaan liite II (145 osa) seuraavasti:
            
                        1)
                     
                     
                        Korvataan sisällysluettelo seuraavasti:
                        ”SISÄLTÖ
                        
                                    145.1
                                 
                                 Toimivaltainen viranomainen
                                 
                              OSASTO A – TEKNISET JA ORGANISAATIOTA KOSKEVAT VAATIMUKSET
                        
                                    145.A.10
                                 
                                 Soveltamisala
                                 
                              
                                    145.A.15
                                 
                                 Organisaation hyväksyntätodistuksen hakeminen
                                 
                              
                                    145.A.20
                                 
                                 Hyväksyntäehdot ja työn laajuus
                                 
                              
                                    145.A.25
                                 
                                 Tiloja koskevat vaatimukset
                                 
                              
                                    145.A.30
                                 
                                 Henkilöstövaatimukset
                                 
                              
                                    145.A.35
                                 
                                 Valtuutettu huoltohenkilöstö ja tukihenkilöstö
                                 
                              
                                    145.A.37
                                 
                                 Lentokelpoisuustarkastajat
                                 
                              
                                    145.A.40
                                 
                                 Varusteet ja työkalut
                                 
                              
                                    145.A.42
                                 
                                 Komponentit
                                 
                              
                                    145.A.45
                                 
                                 Huoltotiedot
                                 
                              
                                    145.A.47
                                 
                                 Tuotannon suunnittelu
                                 
                              
                                    145.A.48
                                 
                                 Huoltotöiden suorittaminen
                                 
                              
                                    145.A.50
                                 
                                 Huollon todistaminen
                                 
                              
                                    145.A.55
                                 
                                 Tietojen säilyttäminen
                                 
                              
                                    145.A.60
                                 
                                 Poikkeamista ilmoittaminen
                                 
                              
                                    145.A.65
                                 
                                 Huoltotoiminnan menetelmät
                                 
                              
                                    145.A.70
                                 
                                 Huolto-organisaation käsikirja
                                 
                              
                                    145.A.75
                                 
                                 Organisaation oikeudet
                                 
                              
                                    145.A.85
                                 
                                 Organisaatiossa tapahtuvat muutokset
                                 
                              
                                    145.A.90
                                 
                                 Hyväksynnän voimassaolo
                                 
                              
                                    145.A.95
                                 
                                 Havainnot
                                 
                              
                                    145.A.120
                                 
                                 Vaatimusten täyttämisen menetelmät
                                 
                              
                                    145.A.140
                                 
                                 Pääsy tiloihin ja asiakirjojen tarkastelu
                                 
                              
                                    145.A.155
                                 
                                 Välitön reagointi turvallisuusongelmaan
                                 
                              
                                    145.A.200
                                 
                                 Hallintojärjestelmä
                                 
                              
                                    145.A.202
                                 
                                 Sisäinen turvallisuusraportointijärjestelmä
                                 
                              
                                    145.A.205
                                 
                                 Sopimukset ja alihankinta
                                 
                              OSASTO B – VIRANOMAISTA KOSKEVAT VAATIMUKSET
                        
                                    145.B.005
                                 
                                 Soveltamisala
                                 
                              
                                    145.B.115
                                 
                                 Valvonta-asiakirjat
                                 
                              
                                    145.B.120
                                 
                                 Vaatimusten täyttämisen menetelmät
                                 
                              
                                    145.B.125
                                 
                                 Virastolle toimitettavat tiedot
                                 
                              
                                    145.B.135
                                 
                                 Välitön reagointi turvallisuusongelmaan
                                 
                              
                                    145.B.200
                                 
                                 Hallintojärjestelmä
                                 
                              
                                    145.B.205
                                 
                                 Tehtävien osoittaminen päteville yksiköille
                                 
                              
                                    145.B.210
                                 
                                 Hallintojärjestelmän muutokset
                                 
                              
                                    145.B.220
                                 
                                 Tietojen säilyttäminen
                                 
                              
                                    145.B.300
                                 
                                 Valvontaperiaatteet
                                 
                              
                                    145.B.305
                                 
                                 Valvontaohjelma
                                 
                              
                                    145.B.310
                                 
                                 Ensimmäinen sertifiointimenettely
                                 
                              
                                    145.B.330
                                 
                                 Muutokset – organisaatiot
                                 
                              
                                    145.B.350
                                 
                                 Havainnot ja korjaavat toimenpiteet; huomautukset
                                 
                              
                                    145.B.355
                                 
                                 Todistuksen peruuttaminen määräajaksi tai pysyvästi tai sen rajoittaminen
                                 
                              
                                    Lisäys I
                                 
                                 – Huolto- ja valmistustodistus – EASA 1 -lomake
                                 
                              
                                    Lisäys II
                                 
                                 – Osan 145 mukaisten huolto-organisaatioiden hyväksyntäehtojen luokat ja kelpuutusjärjestelmä
                                 
                              
                                    Lisäys III
                                 
                                 – Huolto-organisaation todistus – EASA 3-145 -lomake
                                 
                              
                                    Lisäys IV
                                 
                                 – Edellytykset 145.A.30 kohdan j alakohdan 1 ja 2 alakohdassa tarkoitetun muun kuin liitteen III (66 osa) mukaisesti hyväksytyn henkilöstön käyttämiselle”
                                 
                              
                  
                        2)
                     
                     
                        Korvataan 145.1 kohta seuraavasti:
                        ”145.1   Toimivaltainen viranomainen
                        
                        Tässä liitteessä toimivaltaisella viranomaisella tarkoitetaan
                        
                                    1
                                 
                                 
                                    niiden organisaatioiden osalta, joiden päätoimipaikka on alueella, josta vastuu on Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, mukaisesti jollakin jäsenvaltiolla, kyseisen jäsenvaltion tai muun jäsenvaltion asetuksen (EU) 2018/1139 64 artiklan mukaisesti nimeämää viranomaista, tai virastoa, jos vastuu on siirretty virastolle asetuksen (EU) 2018/1139 64 tai 65 artiklan mukaisesti, tai
                                 
                              
                                    2
                                 
                                 
                                    virastoa, kun on kyse organisaatioista, joiden päätoimipaikka sijaitsee sellaisen alueen ulkopuolella, josta vastuu on Chicagon yleissopimuksen mukaisesti jollakin jäsenvaltiolla.”
                                 
                              
                  
                        3)
                     
                     
                        Korvataan osaston A otsikko seuraavasti:
                        ”OSASTO A   TEKNISET JA ORGANISAATIOTA KOSKEVAT VAATIMUKSET”;
                        
                     
                  
                        4)
                     
                     
                        Korvataan 145.A.10 kohta seuraavasti:”145.A.10   Soveltamisala
                        Tässä osastossa vahvistetaan vaatimukset, jotka organisaatioiden on täytettävä, jotta niille voidaan myöntää hyväksyntätodistus ilma-alusten ja niiden komponenttien huoltoon tai jotta hyväksyntätodistuksen voimassaoloa voidaan jatkaa.”
                     
                  
                        5)
                     
                     
                        Korvataan 145.A.15 kohta seuraavasti:
                        ”145.A.15   Organisaation hyväksyntätodistuksen hakeminen
                        
                        
                                    a)
                                 
                                 
                                    Tämän liitteen mukaista hyväksyntätodistusta tai voimassa olevan hyväksyntätodistuksen muuttamista koskeva hakemus on tehtävä toimivaltaisen viranomaisen määräämässä muodossa ja määräämällä tavalla ottaen huomioon liitteen I (M osa), liitteen Vb (ML osa) ja tämän liitteen sovellettavat vaatimukset.
                                 
                              
                                    b)
                                 
                                 
                                    Tämän liitteen mukaisen ensimmäisen hyväksyntätodistuksen hakijan on toimitettava toimivaltaiselle viranomaiselle seuraavat tiedot:
                                    
                                                1.
                                             
                                             
                                                organisaation liitteessä I (M osa), liitteessä Vb (ML osa) ja tässä liitteessä vahvistettujen sovellettavien vaatimusten osalta suorittaman ennakkotarkastelun tulokset;
                                             
                                          
                                                2.
                                             
                                             
                                                asiakirjat, joilla osoitetaan, kuinka hakija aikoo täyttää tässä asetuksessa vahvistetut vaatimukset.”
                                             
                                          
                              
                  
                        6)
                     
                     
                        Korvataan 145.A.20 kohta seuraavasti:
                        ”145.A.20   Hyväksyntäehdot ja työn laajuus
                        
                        
                                    a)
                                 
                                 
                                    Organisaation työn laajuus on määriteltävä 145.A.70 kohdan mukaisessa huolto-organisaation käsikirjassa.
                                 
                              
                                    b)
                                 
                                 
                                    Organisaation on noudatettava toimivaltaisen viranomaisen antamaan organisaation hyväksyntätodistukseen liitettyjä hyväksyntäehtoja ja huolto-organisaation käsikirjassa määriteltyä työn laajuutta.”
                                 
                              
                  
                        7)
                     
                     
                        Muutetaan 145.A.30 kohta seuraavasti:
                        
                                    a)
                                 
                                 
                                    Korvataan a, b ja c alakohta seuraavasti:
                                    
                                                ”a)
                                             
                                             
                                                Organisaation on nimitettävä vastuullinen johtaja, jolla on valtuudet varmistaa yrityksen puolesta, että organisaatio kykenee rahoittamaan ja toteuttamaan organisaation kaikki huoltotyöt asetuksen (EU) 2018/1139 ja sen delegoitujen ja täytäntöönpanosäädösten mukaisesti. Vastuullisen johtajan on
                                                
                                                            1.
                                                         
                                                         
                                                            varmistettava, että saatavilla on kaikki tarvittavat resurssit huollon suorittamiseen soveltuvin osin tämän liitteen, liitteen I (M osa) ja liitteen Vb (ML osa) mukaisesti organisaation hyväksyntätodistuksen tueksi;
                                                         
                                                      
                                                            2.
                                                         
                                                         
                                                            laadittava 145.A.200 kohdan a alakohdan 2 alakohdassa tarkoitettu turvallisuuspolitiikka ja edistettävä sen toteutumista;
                                                         
                                                      
                                                            3.
                                                         
                                                         
                                                            osoitettava ymmärtävänsä tämän asetuksen keskeisen sisällön.
                                                         
                                                      
                                          
                                                b)
                                             
                                             
                                                Vastuullisen johtajan on nimettävä henkilö tai henkilöryhmä, joka edustaa huoltotoiminnan hallintorakennetta ja jonka vastuulla on varmistaa, että organisaatio toimii huolto-organisaation käsikirjan ja hyväksyttyjen menetelmien mukaisesti. Menetelmissä on tehtävä selväksi, kuka toimii kenenkin henkilön sijaisena pitkien poissaolojen aikana.
                                             
                                          
                                                c)
                                             
                                             
                                                Vastuullisen johtajan on nimettävä henkilö tai henkilöiden ryhmä, joka vastaa vaatimustenmukaisuuden valvonnan johtamisesta osana hallintojärjestelmää.”
                                             
                                          
                              
                                    b)
                                 
                                 
                                    Lisätään ca, cb ja cc alakohta seuraavasti:
                                    
                                                ”ca)
                                             
                                             
                                                Vastuullisen johtajan on nimettävä henkilö tai henkilöiden ryhmä, joka vastaa tehokkaiden turvallisuudenhallintaprosessien laatimisesta, hallinnoinnista ja ylläpidosta osana hallintojärjestelmää.
                                             
                                          
                                                cb)
                                             
                                             
                                                Edellä olevan b, c ja ca alakohdan mukaisesti nimetty henkilö tai henkilöryhmä vastaa toimistaan vastuulliselle johtajalle ja kyseisellä henkilöllä tai ryhmällä on oltava suora yhteys vastuulliseen johtajaan, jotta tämä saa asianmukaisesti tiedon vaatimusten noudattamiseen ja turvallisuuteen liittyvistä seikoista.
                                             
                                          
                                                cc)
                                             
                                             
                                                Edellä olevan b, c ja ca alakohdan mukaisesti nimetyn henkilön tai nimettyjen henkilöiden on kyettävä osoittamaan tarvittavat tiedot, tausta ja riittävä kokemus ilma-alusten tai komponenttien huollosta sekä perustiedot tämän asetuksen sisällöstä.”
                                             
                                          
                              
                                    c)
                                 
                                 
                                    Korvataan d ja e alakohta seuraavasti:
                                    
                                                ”d)
                                             
                                             
                                                Organisaatiolla on oltava huollon henkilötyötuntisuunnitelma sen varmistamiseksi, että organisaatiolla on palveluksessaan riittävästi pätevää henkilöstöä töiden suunnittelua, suorittamista, valvontaa ja tarkastamista varten hyväksyntäehtojen mukaisesti. Lisäksi organisaatiolla on oltava käytössään menetelmä, jolla suoritettaviksi aiotut työt arvioidaan uudelleen silloin, kun todellisuudessa käytettävissä olevan henkilöstön määrä on pienempi kuin työvuoron tai -jakson suunniteltu henkilöstömäärä.
                                             
                                          
                                                e)
                                             
                                             
                                                Organisaation on määriteltävä huoltotoimintaan, lentokelpoisuustarkastuksiin, turvallisuudenhallintaan ja vaatimusten noudattamisen valvontaan osallistuvan henkilöstön pätevyys ja valvottava sitä toimivaltaisen viranomaisen edellyttämien menetelmien ja normien mukaisesti. Työtehtävään tarvittavan ammattitaidon lisäksi pätevyyteen on kuuluttava taito ymmärtää henkilön tehtävän ja velvollisuuksien kannalta merkitykselliset turvallisuusjohtamisen periaatteet, inhimilliset tekijät ja inhimilliseen suorituskykyyn liittyvät seikat mukaan luettuina.”
                                             
                                          
                              
                                    d)
                                 
                                 
                                    Muutetaan j alakohta seuraavasti:
                                    
                                                a)
                                             
                                             
                                                Korvataan johdantokappale seuraavasti:
                                                
                                                            ”j)
                                                         
                                                         
                                                            Poiketen siitä, mitä g ja h alakohdassa säädetään velvollisuudesta noudattaa liitettä III (66 osa), organisaatio voi käyttää valtuutettua huoltohenkilöstöä ja tukihenkilöstöä, jolla on seuraavien edellytysten mukainen kelpoisuus:”
                                                         
                                                      
                                          
                                                b)
                                             
                                             
                                                Korvataan 1–4 alakohta seuraavasti:
                                                
                                                            ”1.
                                                         
                                                         
                                                            Kun kyseessä on korjaamohuolto, joka suoritetaan sellaisen alueen ulkopuolella, josta vastuu on Chicagon yleissopimuksen mukaisesti jollakin jäsenvaltiolla, valtuutetulla huoltohenkilöstöllä ja tukihenkilöstöllä voi tämän liitteen lisäyksessä IV esitetyin edellytyksin olla sen valtion kansallisten ilmailumääräysten mukainen pätevyys, jossa korjaamohuoltolaitos sijaitsee.
                                                         
                                                      
                                                            2.
                                                         
                                                         
                                                            Kun kyseessä on linjahuolto, joka suoritetaan sellaisen alueen ulkopuolella sijaitsevalla linjahuoltopaikassa, josta vastuu on Chicagon yleissopimuksen mukaisesti jollakin jäsenvaltiolla, valtuutettu huoltohenkilöstö voi tämän liitteen lisäyksessä IV esitetyin edellytyksin olla pätevä seuraavien vaihtoehtoisten edellytysten mukaisesti:
                                                            
                                                                        —
                                                                     
                                                                     
                                                                        sen valtion kansalliset ilmailumääräykset, jossa linjahuoltopaikka sijaitsee;
                                                                     
                                                                  
                                                                        —
                                                                     
                                                                     
                                                                        sen valtion kansalliset ilmailumääräykset, jossa organisaation päätoimipaikka sijaitsee.
                                                                     
                                                                  
                                                      
                                                            3.
                                                         
                                                         
                                                            Sellaisia lentokelpoisuusmääräyksiä varten, jotka koskevat toistuvasti ennen lentoa suoritettavia toimenpiteitä ja joissa nimenomaisesti mainitaan, että ohjaamomiehistö saa suorittaa lentokelpoisuusmääräyksen edellyttämät toimenpiteet, organisaatio voi antaa lentäjälle rajoitetun huoltotodisteen antamisvaltuutuksen hänen ohjaamomiehistön lupakirjansa perusteella. Tällaisessa tapauksessa on varmistettava, että lentäjä on saanut riittävän käytännön koulutuksen sen varmistamiseksi, että hän pystyy suorittamaan lentokelpoisuusmääräyksen mukaiset toimenpiteet.
                                                         
                                                      
                                                            4.
                                                         
                                                         
                                                            Jos kyseessä on ilma-alus, jota käytetään muualta kuin tuetusta toimintapaikasta, organisaatio voi antaa lentäjälle rajoitetun huoltotodisteen antamisvaltuutuksen ohjaamomiehistön lupakirjan perusteella vakuututtuaan siitä, että lentäjä on saanut riittävän käytännön koulutuksen sen varmistamiseksi, että hän pystyy suorittamaan määräyksen mukaisen tehtävän.”
                                                         
                                                      
                                          
                              
                                    e)
                                 
                                 
                                    Korvataan k alakohta seuraavasti:
                                    
                                                ”k)
                                             
                                             
                                                Jos organisaatio tekee lentokelpoisuustarkastuksia ja antaa lentokelpoisuuden tarkastustodistuksia liitteessä Vb (ML osa) olevan ML.A.903 kohdan mukaisesti, sillä on oltava 145.A.37 kohdan mukaisesti päteviä ja valtuutettuja lentokelpoisuustarkastajia.”
                                             
                                          
                              
                  
                        8)
                     
                     
                        Muutetaan 145.A.35 kohta seuraavasti:
                        
                                    a)
                                 
                                 
                                    Korvataan d, e ja f alakohta seuraavasti:
                                    
                                                ”d)
                                             
                                             
                                                Organisaation on varmistettava, että valtuutettu huoltohenkilöstö ja tukihenkilöstö saa kahden vuoden välein riittävästi määräaikaiskoulutusta, jonka avulla varmistetaan, että henkilöstön tiedot asiaankuuluvasta teknologiasta, organisaation menetelmistä ja turvallisuudenhallinnasta, inhimillisten tekijöiden tuntemus mukaan luettuna, pysyvät ajan tasalla.
                                             
                                          
                                                e)
                                             
                                             
                                                Organisaation on laadittava valtuutetun huoltohenkilöstön ja tukihenkilöstön määräaikaiskoulutusohjelma, johon sisältyy menettely, jolla varmistetaan tämän kohdan asiaa koskevien säännösten noudattaminen, sekä menettely liitteen III (66 osa) noudattamisen varmistamiseksi.
                                             
                                          
                                                f)
                                             
                                             
                                                Lukuun ottamatta 145.A.30 kohdan j alakohdan 5 alakohdassa tarkoitettuja odottamattomia tilanteita, organisaation tulee arvioida valtuutetun huoltohenkilöstön pätevyys, kelpoisuus ja kyky suorittaa heille suunnitellut huoltotodisteen antamistehtävät huolto-organisaation käsikirjassa olevan menetelmän mukaisesti ennen tämän liitteen mukaisen huoltotodisteen antamisvaltuutuksen myöntämistä tai uudelleenmyöntämistä tälle henkilöstölle.”
                                             
                                          
                              
                                    b)
                                 
                                 
                                    Korvataan i–n alakohta seuraavasti:
                                    
                                                ”i)
                                             
                                             
                                                Vaatimustenmukaisuuden valvonnasta vastaava henkilö tai vastaavat henkilöt, joita tarkoitetaan 145.A.30 kohdan c alakohdassa, ovat edelleen vastuussa huoltotodisteen antamisvaltuutuksen antamisesta valtuutetulle huoltohenkilöstölle. Nämä henkilöt voivat nimetä muita henkilöitä antamaan tai peruuttamaan huoltotodisteen antamisvaltuutuksia huolto-organisaation käsikirjassa määritellyn menettelyn mukaisesti.
                                             
                                          
                                                j)
                                             
                                             
                                                Organisaation on annettava valtuutetulle huoltohenkilöstölle jäljennökset näiden omista huoltotodisteen antamisvaltuutuksistaan joko paperilla tai sähköisessä muodossa.
                                             
                                          
                                                k)
                                             
                                             
                                                Valtuutetun huoltohenkilöstön on pystyttävä esittämään huoltotodisteen antamisvaltuutuksensa toimivaltaiselle henkilölle 24 tunnin kuluessa.
                                             
                                          
                                                l)
                                             
                                             
                                                Valtuutetun huoltohenkilöstön ja tukihenkilöstön on oltava vähintään 21 vuoden ikäisiä.
                                             
                                          
                                                m)
                                             
                                             
                                                Luokan A ilma-aluksen huoltohenkilöstön lupakirjan haltija saa käyttää tiettyä ilma-alustyyppiä koskevia huoltotodisteen antamisoikeuksiaan vasta, kun hän on hyväksyttävästi suorittanut luokan A tehtäväkohtaisen koulutuksen, jonka on järjestänyt asianmukaisesti hyväksytty liitteen II (145 osa) tai liitteen IV (147 osa) mukainen organisaatio. Koulutuksen on sisällettävä käytännön harjoittelua ja teoreettista koulutusta jokaisen valtuutukseen sisältyvän tehtävän edellyttämällä tavalla. Koulutuksen hyväksyttävä suorittaminen on osoitettava kokeessa tai organisaation työpaikalla tekemän arvioinnin avulla.
                                             
                                          
                                                n)
                                             
                                             
                                                Luokan B2 ilma-aluksen huoltohenkilöstön lupakirjan haltija saa käyttää liitteessä III (66 osa) olevan 66.A.20 kohdan a alakohdan 3 alakohdan ii alakohdassa tarkoitettuja huoltotodisteen antamisoikeuksiaan vasta sen jälkeen, kun hän on hyväksyttävästi suorittanut seuraavat:
                                                
                                                            i)
                                                         
                                                         
                                                            asiaa koskeva luokan A ilma-aluksen tehtäväkohtainen koulutus; ja
                                                         
                                                      
                                                            ii)
                                                         
                                                         
                                                            kuusi kuukautta dokumentoitua käytännön kokemusta, joka kattaa myönnettävän valtuutuksen soveltamisalan.
                                                         
                                                      Tehtäväkohtaisen koulutuksen on sisällettävä käytännön harjoittelua ja teoreettista koulutusta jokaisen valtuutukseen sisältyvän tehtävän edellyttämällä tavalla. Koulutuksen hyväksyttävä suorittaminen on osoitettava kokeessa tai työpaikalla tapahtuvan arvioinnin avulla. Tehtäväkohtaisen koulutuksen ja kokeet/arvioinnit järjestää huolto-organisaatio, joka myöntää huoltotodisteen antamisvaltuutuksen. Käytännön kokemus pitää myös hankkia tällaisessa huolto-organisaatiossa.”
                                             
                                          
                              
                                    c)
                                 
                                 
                                    Poistetaan o alakohta.
                                 
                              
                  
                        9)
                     
                     
                        Poistetaan 145.A.36 kohta.
                     
                  
                        10)
                     
                     
                        Lisätään 145.A.37 kohta seuraavasti:
                        ”145.A.37   Lentokelpoisuustarkastajat
                        
                        
                                    a)
                                 
                                 
                                    Jotta organisaatio voidaan hyväksyä tekemään lentokelpoisuustarkastuksia ja antamaan vastaavat lentokelpoisuuden tarkastustodistukset liitteen Vb (ML osa) soveltamisalaan kuuluville ilma-aluksille, sillä on oltava lentokelpoisuustarkastajia, jotka täyttävät seuraavat vaatimukset:
                                    
                                                1)
                                             
                                             
                                                heillä on purjelentokoneita ja ilmapalloja varten vähintään 1 vuoden kokemus jatkuvasta lentokelpoisuudesta ja kaikkia muita ilma-aluksia varten vähintään 3 vuoden kokemus jatkuvasta lentokelpoisuudesta;
                                             
                                          
                                                2)
                                             
                                             
                                                heillä on kyseistä ilma-alusta koskeva huoltotodisteen antamisvaltuutus;
                                             
                                          
                                                3)
                                             
                                             
                                                he tuntevat liitteen I (M osa) luvun C tai liitteen Vb (ML osa) luvun C;
                                             
                                          
                                                4)
                                             
                                             
                                                he tuntevat huolto-organisaation menetelmät, joilla on merkitystä lentokelpoisuustarkastuksen ja lentokelpoisuuden tarkastustodistuksen antamisen kannalta.
                                             
                                          
                              
                                    b)
                                 
                                 
                                    Ennen kuin organisaatio antaa ehdokkaalle lentokelpoisuustarkastusta koskevan valtuutuksen, kyseisen henkilön on suoritettava lentokelpoisuustarkastus toimivaltaisen viranomaisen valvonnassa tai sellaisen henkilön valvonnassa, jonka organisaatio on jo valtuuttanut toimimaan lentokelpoisuustarkastajana. Jos tällainen valvotusti suoritettu lentokelpoisuustarkastus on hyväksyttävä, toimivaltaisen viranomaisen on virallisesti hyväksyttävä kyseinen henkilö toimimaan lentokelpoisuustarkastajana.
                                 
                              
                                    c)
                                 
                                 
                                    Organisaation on varmistettava, että sen lentokelpoisuustarkastajilla on todistettavasti asianmukaista ja viimeaikaista kokemusta jatkuvan lentokelpoisuuden alalta.”
                                 
                              
                  
                        11)
                     
                     
                        Muutetaan 145.A.45 kohta seuraavasti:
                        
                                    a)
                                 
                                 
                                    Korvataan a alakohta seuraavasti:
                                    
                                                ”a)
                                             
                                             
                                                Organisaatiolla on oltava ajan tasalla olevat sovellettavat huoltotiedot, joita tarvitaan suoritettaessa huoltoja, muutostyöt ja korjaukset mukaan luettuina, ja sen on käytettävä niitä. Sovellettavilla huoltotiedoilla tarkoitetaan tietoja, jotka koskevat huolto-organisaation hyväksyntäehdoissa ja niihin liittyvässä huoltovalmiusluettelossa mainittuja ilma-aluksia, komponentteja tai prosesseja.
                                                Kun huoltotyöt ovat käynnissä, organisaatiolla on oltava hallussaan huoltoa pyytäneen henkilön tai organisaation huoltotiedot, lukuun ottamatta tarvetta noudattaa 145.A.55 kohdan a alakohdan 3 alakohtaa.”
                                             
                                          
                              
                                    b)
                                 
                                 
                                    Korvataan c, d ja e alakohta seuraavasti:
                                    
                                                ”c)
                                             
                                             
                                                Organisaation on otettava käyttöön menettelyt sen varmistamiseksi, että havaittaessa huoltohenkilöstön käyttämissä huoltotiedoissa epätarkkoja, epätäydellisiä tai monitulkintaisia menetelmiä, käytäntöjä, tietoja tai huolto-ohjeita havainto kirjataan osana 145.A.202 kohdassa tarkoitettua sisäistä turvallisuusraportointijärjestelmää ja ilmoitetaan huoltotietojen laatijalle.
                                             
                                          
                                                d)
                                             
                                             
                                                Organisaatio saa muuttaa huolto-ohjeita ainoastaan huolto-organisaation käsikirjassa määritettyä menettelyä noudattaen. Huolto-ohjeiden muutosten tapauksessa organisaation on osoitettava, että muutokset johtavat vastaaviin tai parempiin huoltovaatimuksiin, ja ilmoitettava tällaisista muutoksista huolto-ohjeiden laatijalle. Tässä kohdassa ’huolto-ohjeilla’ tarkoitetaan ohjeita siitä, miten jokin tietty huoltotehtävä on suoritettava; niillä ei tarkoiteta korjausten ja muutostöiden teknistä suunnittelua.
                                             
                                          
                                                e)
                                             
                                             
                                                Organisaation on käytettävä yhteistä työkortti- tai työlomakejärjestelmää kaikissa samoja tehtäviä suorittavissa organisaation osissa. Edellä b ja d alakohdassa tarkoitetut huoltotiedot on joko siirrettävä tarkasti näille työkorteille tai -lomakkeille, tai niissä on oltava tarkat viittaukset kuhunkin huoltotietoihin sisältyvään huoltotehtävään. Työkortit ja -lomakkeet voidaan tehdä tietokoneella ja säilyttää sähköisessä tietokannassa, joka on riittävästi suojattu luvattomilta muutoksilta ja josta luodaan varmuustietokanta, joka päivitetään 24 tunnin kuluessa jokaisesta päätietokantaan tehdystä merkinnästä. Vaativat tai pitkäkestoiset huoltotehtävät on kirjattava työkorteille tai -lomakkeille ja jaettava selkeisiin vaiheisiin sen varmistamiseksi, että huoltotehtävän suorituksesta tehdään merkintä.
                                                Jos organisaatio antaa huoltopalveluja sellaiselle ilma-aluksen käyttäjälle, joka vaatii oman työkortti- tai työlomakejärjestelmänsä käyttöä, voidaan käyttää tätä työkortti- tai työlomakejärjestelmää. Tällöin organisaation on otettava käyttöön menettely, jolla varmistetaan, että työkortit tai -lomakkeet täytetään asianmukaisesti.”
                                             
                                          
                              
                  
                        12)
                     
                     
                        Muutetaan 145.A.47 kohta seuraavasti:
                        
                                    a)
                                 
                                 
                                    Korvataan b alakohta seuraavasti:
                                    
                                                ”b)
                                             
                                             
                                                Hallintojärjestelmässä on otettava huoltotehtävien suunnittelussa ja työvuorojen järjestämisessä huomioon inhimillisen suorituskyvyn rajoitukset, mukaan lukien vaara huoltohenkilöstön väsymyksestä.”
                                             
                                          
                              
                                    b)
                                 
                                 
                                    Lisätään d alakohta seuraavasti:
                                    
                                                ”d)
                                             
                                             
                                                Organisaation on varmistettava, että organisaation hallintojärjestelmässä otetaan huomioon ilmailun turvallisuuden vaaratekijät, jotka liittyvät organisaation tiloissa huoltoa suorittaviin ulkopuolisiin työryhmiin.”
                                             
                                          
                              
                  
                        13)
                     
                     
                        Korvataan 145.A.48 kohta seuraavasti:
                        ”145.A.48   Huoltotöiden suorittaminen
                        
                        
                                    a)
                                 
                                 
                                    Organisaatio saa huoltaa hyväksyntänsä mukaista ilma-alusta tai komponenttia vain, jos sillä on käytettävissään kaikki huollon kannalta tarpeelliset toimitilat, varusteet, työkalut, materiaalit, huoltotiedot ja henkilöstö.
                                 
                              
                                    b)
                                 
                                 
                                    Organisaatio on vastuussa hyväksyntänsä soveltamisalaan kuuluvista huoltotöistä.
                                 
                              
                                    c)
                                 
                                 
                                    Organisaation on varmistettava seuraavat seikat:
                                    
                                                1)
                                             
                                             
                                                kun huolto on tehty loppuun, varmistetaan yleisesti, ettei ilma-alukseen tai sen komponenttiin ole jäänyt työkaluja, varusteita tai muita asiaankuulumattomia osia tai materiaaleja ja että kaikki irrotetut huoltoluukut on asennettu takaisin paikoilleen;
                                             
                                          
                                                2)
                                             
                                             
                                                aina kriittisten huoltotöiden jälkeen käytetään virheiden paikannusmenetelmää;
                                             
                                          
                                                3)
                                             
                                             
                                                virheiden riski huoltotöissä ja virheiden toistumisen riski samanlaisissa huoltotöissä on mahdollisimman pieni;
                                             
                                          
                                                4)
                                             
                                             
                                                vaurio selvitetään ja muutostyöt ja korjaukset suoritetaan käyttäen tapauksen mukaan liitteessä I (M osa) olevassa M.A.304 kohdassa tai liitteessä Vb (ML osa) olevassa ML.A.304 kohdassa määritettyjä tietoja.
                                             
                                          
                                                5)
                                             
                                             
                                                ilma-aluksen vikojen arviointi suoritetaan tapauksen mukaan liitteessä I (M osa) olevan M.A.403 kohdan b alakohdan tai liitteessä Vb (ML osa) olevan ML.A.403 kohdan b alakohdan mukaisesti.”
                                             
                                          
                              
                  
                        14)
                     
                     
                        Muutetaan 145.A.50 kohta seuraavasti:
                        
                                    a)
                                 
                                 
                                    Korvataan a alakohta seuraavasti:
                                    
                                                ”a)
                                             
                                             
                                                Asianmukaisesti valtuutetun huoltohenkilöstön on annettava huoltotodiste organisaation puolesta varmistuttuaan siitä, että kaikki organisaation suorittamat tilatut huoltotyöt on tehty 145.A.70 kohdan mukaisin menetelmin, ottaen huomioon 145.A.45 kohdassa määritettyjen huoltotietojen saatavuus ja käyttö, ja ettei tiedossa ole lentoturvallisuuden vaarantavia vaatimusten noudattamatta jättämisiä.”
                                             
                                          
                              
                                    b)
                                 
                                 
                                    Korvataan c ja d alakohta seuraavasti:
                                    
                                                ”c)
                                             
                                             
                                                Jos huollon aikana havaitaan uusia vikoja tai epätäydellisesti suoritettuja huoltotyötilauksia, niistä on ilmoitettava ilma-aluksen jatkuvasta lentokelpoisuudesta vastaavalle henkilölle tai organisaatiolle, jotta tältä voidaan saada suostumus tällaisten puutteiden korjaamiseen tai huoltotyötilauksen puuttuvien osien täydentämiseen. Jos kyseinen henkilö tai organisaatio kieltää tällaisen huollon suorittamisen tämän alakohdan mukaan, sovelletaan e alakohtaa.
                                             
                                          
                                                d)
                                             
                                             
                                                Huoltotodisteen antaa asianmukaisesti valtuutettu huoltohenkilöstö organisaation puolesta sen jälkeen, kun tilattu huolto on suoritettu komponentille sen ollessa irrotettuna ilma-aluksesta. Jollei tapauksen mukaan liitteessä I (M osa) olevassa M.A.502 kohdassa tai liitteessä Vb (ML osa) olevassa ML.A.502 kohdassa toisin säädetä, liitteessä I (M osa) olevassa lisäyksessä II tarkoitettua huolto- ja valmistustodistusta eli EASA 1 -lomaketta käytetään komponentin huoltotodisteena. Kun organisaatio huoltaa komponentin omaa käyttöään varten, EASA 1 -lomake ei välttämättä ole tarpeen, jos sitä ei vaadita huolto-organisaation käsikirjaan sisältyvissä organisaation sisäisissä huoltotodistemenetelmissä.”
                                             
                                          
                              
                                    c)
                                 
                                 
                                    Korvataan f alakohta seuraavasti:
                                    
                                                ”f)
                                             
                                             
                                                Poiketen siitä, mitä 145.A.50 kohdan a alakohdassa ja 145.A.42 kohdassa säädetään, jos ilma-alus on jouduttu jättämään muuhun paikkaan kuin pääasialliseen linja- tai korjaamohuoltopaikkaan siitä syystä, ettei asianmukaisella huoltotodisteella varustettua komponenttia ollut saatavilla, organisaatio, jonka kanssa on tehty sopimus ilma-aluksen huollosta, saa tilapäisesti asentaa sellaisen komponentin, jolla ei ole asianmukaista huoltotodistetta, kuitenkin enintään 30 lentotunnin ajaksi tai siihen asti, kun ilma-alus ensimmäisen kerran palaa pääasialliseen linja- tai korjaamohuoltopaikkaan, riippuen siitä, kumpi näistä on aikaisempi, edellyttäen, että komponentin asennukseen on saatu ilma-aluksen jatkuvasta lentokelpoisuudesta vastaavan henkilön tai organisaation suostumus ja vaikka komponentilla ei ole soveltuvaa huoltotodistetta, se on muutoin kaikkien sovellettavien huolto- ja lentotoiminnallisten vaatimusten mukainen. Tällaiset komponentit on poistettava tämän kohdan ensimmäisessä virkkeessä säädettyyn määräaikaan mennessä, ellei sillä välin ole saatu 145.A.50 kohdan a alakohdan ja 145.A.42 kohdan mukaista asianmukaista huoltotodistetta.”
                                             
                                          
                              
                  
                        15)
                     
                     
                        Korvataan 145.A.55 kohta seuraavasti:
                        ”145.A.55   
                              Tietojen säilyttäminen
                           
                        
                        
                                    a)
                                 
                                 
                                    Huoltokirjanpito
                                    
                                                1)
                                             
                                             
                                                Organisaation on pidettävä kirjaa hyväksyntänsä soveltamisalalla tehtyjen huoltotöiden yksityiskohdista. Organisaation on säilytettävä vähintään kaikki ne tiedot, jotka tarvitaan osoittamaan, että kaikki vaatimukset täyttyvät huoltotodisteen antamista varten, mahdolliset alihankkijan luovutusasiakirjat mukaan luettuina.
                                             
                                          
                                                2)
                                             
                                             
                                                Organisaation on annettava lentotoiminnan harjoittajalle tai asiakkaalle jäljennös jokaisesta huoltotodisteesta sekä tehtyihin töihin liittyvästä yksityiskohtaisesta huoltokirjanpidosta, jota tarvitaan tapauksen mukaan liitteessä (M osa) olevan M.A.305 kohdan tai liitteessä Vb (ML osa) olevan ML.A.305 kohdan noudattamisen osoittamiseksi.
                                             
                                          
                                                3)
                                             
                                             
                                                Organisaation on säilytettävä jäljennökset kaikesta yksityiskohtaisesta huoltokirjanpidosta (myös huoltotodisteista) ja siihen liittyvistä huoltotiedoista kolmen vuoden ajan siitä päivästä, jona ilma-alukselle tai komponentille, jota työ koski, annettiin huoltotodiste.
                                             
                                          
                                                4)
                                             
                                             
                                                Jos organisaatio lopettaa toimintansa, sen on annettava huoltokirjanpito viimeksi kuluneilta kolmelta vuodelta kunkin ilma-aluksen tai komponentin uusimmalle omistajalle tai asiakkaalle tai säilytettävä se toimivaltaisen viranomaisen määräämällä tavalla.
                                             
                                          
                              
                                    b)
                                 
                                 
                                    Lentokelpoisuustarkastuksia koskeva kirjanpito
                                    
                                                1)
                                             
                                             
                                                Jos organisaatiolla on 145.A.75 kohdan f alakohdassa tarkoitettu oikeus, sen on säilytettävä jäljennös jokaisesta antamastaan lentokelpoisuuden tarkastustodistuksesta sekä kaikki siihen liittyvät asiakirjat ja annettava tämä kirjanpito pyynnöstä ilma-aluksen omistajan saataville.
                                             
                                          
                                                2)
                                             
                                             
                                                Organisaation on säilytettävä jäljennös kaikista 1 kohdassa tarkoitetuista tiedoista kolmen vuoden ajan lentokelpoisuuden tarkastustodistuksen antamisesta.
                                             
                                          
                                                3)
                                             
                                             
                                                Jos organisaatio lopettaa toimintansa, sen on annettava kaikki lentokelpoisuuden tarkastuksia koskevat tiedot viimeksi kuluneilta kolmelta vuodelta kunkin ilma-aluksen uusimmalle omistajalle tai asiakkaalle tai säilytettävä ne toimivaltaisen viranomaisen määräämällä tavalla.
                                             
                                          
                              
                                    c)
                                 
                                 
                                    Hallintojärjestelmää sekä sopimuksia ja alihankintaa koskevat tiedot
                                    Organisaation on varmistettava, että seuraavat tiedot säilytetään vähintään viiden vuoden ajan:
                                    
                                                i)
                                             
                                             
                                                tiedot 145.A.200 kohdassa tarkoitetuista hallintojärjestelmän keskeisistä prosesseista;
                                             
                                          
                                                ii)
                                             
                                             
                                                145.A.205 kohdassa tarkoitetut sopimukset ja alihankintasopimukset.
                                             
                                          
                              
                                    d)
                                 
                                 
                                    Henkilöstöä koskevat tiedot
                                    
                                                1)
                                             
                                             
                                                Organisaation on varmistettava, että seuraavat tiedot säilytetään:
                                                
                                                            i)
                                                         
                                                         
                                                            tiedot huoltoon, vaatimustenmukaisuuden valvontaan ja turvallisuudenhallintaan osallistuvan henkilöstön pätevyydestä, koulutuksesta ja kokemuksesta;
                                                         
                                                      
                                                            ii)
                                                         
                                                         
                                                            tiedot kaikkien lentokelpoisuustarkastajien pätevyydestä, koulutuksesta ja kokemuksesta.
                                                         
                                                      
                                          
                                                2)
                                             
                                             
                                                Kaikkea lentokelpoisuustarkastuksia tekevää henkilöstöä koskevien tietojen on sisällettävä yksityiskohtaiset tiedot asianmukaisesta pätevyydestä, yhteenveto jatkuvan lentokelpoisuuden hallinnan kokemukseen ja koulutukseen liittyvistä olennaisista tiedoista sekä jäljennös organisaation kyseiselle henkilöstölle antamasta lentokelpoisuuden tarkastusvaltuutuksesta.
                                             
                                          
                                                3)
                                             
                                             
                                                Kaikkien valtuutettua huoltohenkilöstöä ja tukihenkilöstöä koskevien tietojen on sisällettävä seuraavat:
                                                
                                                            i)
                                                         
                                                         
                                                            yksityiskohtaiset tiedot mahdollisesta liitteen III (66 osa) mukaisesta ilma-alusten huoltohenkilöstön lupakirjasta tai vastaavasta;
                                                         
                                                      
                                                            ii)
                                                         
                                                         
                                                            tarvittaessa kyseiselle henkilöstölle myönnettyjen huoltotodisteen antamisvaltuutuksien laajuus;
                                                         
                                                      
                                                            iii)
                                                         
                                                         
                                                            tiedot henkilöstöstä, jolla on ollut 145.A.30 kohdan j alakohdassa tarkoitettuja rajoitettuja tai kertaluonteisia huoltotodisteen antamisvaltuutuksia.
                                                         
                                                      
                                          
                                                4)
                                             
                                             
                                                Henkilöstökirjanpitoa on pidettävä niin kauan kuin henkilö työskentelee organisaatiossa, ja sitä on säilytettävä vähintään kolme vuotta sen jälkeen, kun henkilö on lähtenyt organisaatiosta tai hänelle myönnetty valtuutus on peruttu.
                                             
                                          
                                                5)
                                             
                                             
                                                Organisaation on annettava 2 ja 3 alakohdassa tarkoitetulle henkilöstölle näiden pyynnöstä pääsy manituissa alakohdissa tarkoitettuihin henkilöstötietoihinsa. Lisäksi huolto-organisaation on pyynnöstä annettava kullekin henkilöstön jäsenelle jäljennös heidän henkilöstökirjanpidostaan, kun he lähtevät organisaatiosta.
                                             
                                          
                              
                                    e)
                                 
                                 
                                    Organisaation on perustettava tietojen tallennusjärjestelmä, jolla varmistetaan kaikkea organisaation toimintaa koskevien tietojen asianmukainen säilytys ja luotettava jäljitettävyys.
                                 
                              
                                    f)
                                 
                                 
                                    Tietojen tallennusmuoto on määritettävä organisaation menettelyissä.
                                 
                              
                                    g)
                                 
                                 
                                    Tiedot on säilytettävä siten, että ne ovat suojattuina vahingoittumiselta, muuttamiselta ja varkaudelta.”
                                 
                              
                  
                        16)
                     
                     
                        Korvataan 145.A.60 kohta seuraavasti:
                        ”145.A.60   
                              Poikkeamista ilmoittaminen
                           
                        
                        
                                    a)
                                 
                                 
                                    Organisaation on perustettava osana hallintojärjestelmäänsä poikkeamailmoitusjärjestelmä, johon sisältyy pakollinen ja vapaaehtoinen ilmoittaminen, ja ylläpidettävä sitä. Organisaatioilla, joiden päätoimipaikka on jäsenvaltiossa, on mahdollisuus perustaa yksi ainoa järjestelmä asetuksen (EU) N:o 376/2014 ja sen täytäntöönpanosäädösten sekä asetuksen (EU) 2018/1139 ja sen delegoitujen ja täytäntöönpanosäädösten vaatimusten täyttämiseksi.
                                 
                              
                                    b)
                                 
                                 
                                    Organisaation on ilmoitettava toimivaltaiselle viranomaiselleen ja ilma-aluksen tai komponentin suunnitteluhyväksynnän haltijalle kaikista organisaation huomaamista ilma-aluksen tai komponentin turvallisuuteen liittyvistä tapahtumista tai olosuhteista, jotka vaarantavat tai, jos niitä ei korjata tai niihin ei puututa, voivat vaarantaa ilma-aluksen, siinä olevien henkilöiden tai muiden henkilöiden turvallisuuden, ja erityisesti on ilmoitettava kaikki onnettomuudet tai vakavat vaaratilanteet.
                                 
                              
                                    c)
                                 
                                 
                                    Organisaation on myös ilmoitettava kaikista tällaisista ilma-alukseen vaikuttavista tapahtumista tai olosuhteista ilma-aluksen jatkuvasta lentokelpoisuudesta vastaavalle henkilölle tai organisaatiolle tapauksen mukaan liitteessä I (M osa) olevan M.A.201 kohdan tai liitteessä Vb (ML osa) olevan ML.A.201 kohdan mukaisesti. Ilma-aluksen komponentteihin vaikuttavista tapahtumista tai olosuhteista organisaation on ilmoitettava huoltoa pyytäneelle henkilölle tai organisaatiolle.
                                 
                              
                                    d)
                                 
                                 
                                    Jos organisaation päätoimipaikka ei ole jäsenvaltiossa
                                    
                                                1)
                                             
                                             
                                                ensimmäiset pakolliset ilmoitukset
                                                
                                                            i)
                                                         
                                                         
                                                            on käsiteltävä siten, että turvataan asianmukaisesti ilmoituksen tekijän ja ilmoituksessa mainittujen henkilöiden henkilöllisyyden luottamuksellisuus;
                                                         
                                                      
                                                            ii)
                                                         
                                                         
                                                            on tehtävä niin pian kuin käytännössä mahdollista ja joka tapauksessa 72 tunnin kuluessa siitä, kun organisaatio on saanut tiedon poikkeamasta, elleivät poikkeukselliset olosuhteet tätä estä;
                                                         
                                                      
                                                            iii)
                                                         
                                                         
                                                            on laadittava toimivaltaisen viranomaisen määrittämässä muodossa ja sen määräämällä tavalla;
                                                         
                                                      
                                                            iv)
                                                         
                                                         
                                                            on laadittava siten, että niihin sisältyvät kaikki organisaation tiedossa olevat tilanteeseen liittyvät tiedot;
                                                         
                                                      
                                          
                                                2)
                                             
                                             
                                                on tarvittaessa laadittava seurantaraportti yksityiskohtaisista toimista, joita organisaatio aikoo toteuttaa estääkseen vastaavanlaiset poikkeamat jatkossa, heti kun kyseiset toimet on määritetty, ja seurantaraportit
                                                
                                                            i)
                                                         
                                                         
                                                            on lähetettävä niille b ja c alakohdassa tarkoitetuille tahoille, joille alkuperäinen ensimmäinen ilmoitus on lähetetty;
                                                         
                                                      
                                                            ii)
                                                         
                                                         
                                                            on laadittava toimivaltaisen viranomaisen määrittämässä muodossa ja sen määräämällä tavalla.”
                                                         
                                                      
                                          
                              
                  
                        17)
                     
                     
                        Korvataan 145.A.65 kohta seuraavasti:
                        ”145.A.65   Huoltotoiminnan menetelmät
                        
                        
                                    a)
                                 
                                 
                                    Organisaation on vahvistettava menetelmät, joilla varmistetaan, että inhimilliset tekijät ja hyvät huoltokäytännöt otetaan huomioon huollon aikana, alihankinta mukaan lukien, ja jotka ovat tämän liitteen, liitteen I (M osa) ja liitteen Vb (ML osa) sovellettavien vaatimusten mukaisia. Näistä menetelmistä on sovittava toimivaltaisen viranomaisen kanssa.
                                 
                              
                                    b)
                                 
                                 
                                    Tämän kohdan mukaisesti vahvistettujen huoltotoiminnan menetelmien on täytettävä seuraavat vaatimukset:
                                    
                                                1)
                                             
                                             
                                                niissä on varmistettava, että organisaation ja huoltotyötä pyytävän henkilön tai organisaation välillä on tehty selkeä huoltotyötilaus tai sopimus, jossa selvästi määritellään tehtävä huoltotyö siten, että ilma-alukselle ja komponenteille voidaan antaa huoltotodiste 145.A.50 kohdan mukaisesti;
                                             
                                          
                                                2)
                                             
                                             
                                                niiden on katettava kaikki huoltotyön osa-alueet, mukaan lukien erityispalvelujen hankinta ja valvonta, ja niissä on määritettävä vaatimukset, joiden mukaan organisaation on tarkoitus toimia.”
                                             
                                          
                              
                  
                        18)
                     
                     
                        Korvataan 145.A.70 kohta seuraavasti:
                        ”145.A.70   Huolto-organisaation käsikirja
                        
                        
                                    a)
                                 
                                 
                                    Organisaation on laadittava huolto-organisaation käsikirja ja pidettävä sitä yllä; käsikirjan on sisällettävä suoraan tai niihin viittaamalla seuraavat seikat:
                                    
                                                1)
                                             
                                             
                                                vastuullisen johtajan allekirjoittama vakuutus, jossa vahvistetaan, että huolto-organisaatio toimii aina soveltuvin osin tämän liitteen, liitteen I (M osa) ja liitteen Vb (ML osa) ja hyväksytyn huolto-organisaation käsikirjan mukaisesti. Jos vastuullinen johtaja on eri henkilö kuin organisaation pääjohtaja/toimitusjohtaja, pääjohtaja/toimitusjohtaja varmentaa vakuutuksen allekirjoituksellaan;
                                             
                                          
                                                2)
                                             
                                             
                                                organisaation turvallisuuspolitiikka ja siihen liittyvät turvallisuustavoitteet, joita tarkoitetaan 145.A.200 kohdan a alakohdan 2 alakohdassa;
                                             
                                          
                                                3)
                                             
                                             
                                                145.A.30 kohdan b, c ja ca alakohdan mukaisesti nimettyjen henkilöiden tehtävänimikkeet ja nimet;
                                             
                                          
                                                4)
                                             
                                             
                                                145.A.30 kohdan b, c ja ca alakohdassa tarkoitettujen vastuuhenkilöiden tehtävät ja vastuualueet, mukaan lukien asiat, joita he voivat käsitellä organisaation puolesta suoraan toimivaltaisen viranomaisen kanssa;
                                             
                                          
                                                5)
                                             
                                             
                                                organisaatiokaavio, josta käy ilmi kohdan 145.A.200 kohdan a alakohdan 1 alakohdan mukaisesti määritetty vastuuvelvollisuus ja siihen liittyvät vastuualueet kaikkien 145.A.30 kohdan a, b, c ja ca alakohdassa tarkoitettujen henkilöiden välillä;
                                             
                                          
                                                6)
                                             
                                             
                                                luettelo valtuutetusta huoltohenkilöstöstä ja tarvittaessa tukihenkilöstöstä ja lentokelpoisuustarkastajista sekä heidän valtuutuksiensa laajuudesta;
                                             
                                          
                                                7)
                                             
                                             
                                                yleiskuvaus henkilöstöresursseista ja käytössä olevasta järjestelmästä, jonka avulla henkilöstön käytettävyyttä suunnitellaan 145.A.30 kohdan d alakohdassa vaaditun mukaisesti;
                                             
                                          
                                                8)
                                             
                                             
                                                yleiskuvaus kussakin hyväksytyssä paikassa sijaitsevista tiloista;
                                             
                                          
                                                9)
                                             
                                             
                                                145.A.20 kohdassa vaadittu eritelmä organisaation sellaisen työn laajuudesta, jolla on merkitystä hyväksyntäehtojen kannalta;
                                             
                                          
                                                10)
                                             
                                             
                                                menettely, jolla määritetään sellaisten muutosten laajuus, jotka eivät edellytä ennakkohyväksyntää, ja kuvaillaan, miten tällaisia muutoksia hallinnoidaan ja miten niistä tehdään 145.A.85 kohdan c alakohdassa vaadittu ilmoitus toimivaltaiselle viranomaiselle;
                                             
                                          
                                                11)
                                             
                                             
                                                huolto-organisaation käsikirjan muuttamismenettely;
                                             
                                          
                                                12)
                                             
                                             
                                                menettelyt, joilla organisaatio varmistaa tämän liitteen noudattamisen;
                                             
                                          
                                                13)
                                             
                                             
                                                luettelo kaupallisista lentotoiminnan harjoittajista, joille organisaatio tarjoaa säännöllisiä ilma-alusten huoltopalveluja, ja niihin liittyvät menettelyt;
                                             
                                          
                                                14)
                                             
                                             
                                                tarvittaessa luettelo 145.A.75 kohdan b alakohdassa tarkoitetuista alihankintaorganisaatioista;
                                             
                                          
                                                15)
                                             
                                             
                                                luettelo 145.A.75 kohdan d alakohdassa tarkoitetuista hyväksytyistä paikoista, mukaan lukien tarvittaessa linjahuoltopaikat;
                                             
                                          
                                                16)
                                             
                                             
                                                luettelo organisaatioista, joiden kanssa on tehty sopimuksia;
                                             
                                          
                                                17)
                                             
                                             
                                                luettelo organisaation kulloinkin käyttämistä vaihtoehtoisista vaatimusten täyttämisen menetelmistä.
                                             
                                          
                              
                                    b)
                                 
                                 
                                    Huolto-organisaation käsikirjan ensimmäisen version on oltava toimivaltaisen viranomaisen hyväksymä. Sitä on tarvittaessa muutettava, jotta se pysyy organisaation ajantasaisena kuvauksena.
                                 
                              
                                    c)
                                 
                                 
                                    Huolto-organisaation käsikirjaan tehtäviä muutoksia on hallinnoitava a alakohdan 10 ja 11 alakohdassa tarkoitettuja menettelyjä noudattaen. Kaikille muutoksille, jotka eivät sisälly a alakohdan 10 alakohdassa tarkoitetun menettelyn soveltamisalaan, sekä kaikille muutoksille, jotka liittyvät 145.A.85 kohdan a alakohdassa lueteltuihin muutoksiin, on saatava toimivaltaisen viranomaisen hyväksyntä.”
                                 
                              
                  
                        19)
                     
                     
                        Muutetaan 145.A.75 kohta seuraavasti:
                        
                                    a)
                                 
                                 
                                    Korvataan johdantokappale seuraavasti:
                                    ”Organisaatio saa suorittaa alla mainitut tehtävät huolto-organisaation käsikirjan ohjeiden mukaan:”
                                 
                              
                                    b)
                                 
                                 
                                    Korvataan a ja b alakohta seuraavasti:
                                    
                                                ”a)
                                             
                                             
                                                huoltaa hyväksyntänsä mukaisia ilma-aluksia tai komponentteja niissä toimipaikoissa, jotka mainitaan huolto-organisaation hyväksyntätodistuksessa ja käsikirjassa;
                                             
                                          
                                                b)
                                             
                                             
                                                huollattaa hyväksyntänsä mukaisen ilma-aluksen tai komponentin alihankkijaorganisaatiossa, joka toimii organisaation hallintojärjestelmän alaisena. Tämä koskee ainoastaan 145.A.65 kohdan mukaisesti vahvistetuilla menettelyillä sallittuja töitä, eikä siihen saa sisältyä ilma-aluksen korjaamohuoltotarkastuksia tai moottorin tai moottorin moduulin täydellisiä huoltotarkastuksia tai perushuoltoja;”
                                             
                                          
                              
                                    c)
                                 
                                 
                                    Korvataan f alakohta seuraavasti:
                                    
                                                ”f)
                                             
                                             
                                                jos organisaatiolla on nimenomainen lupa, joka koskee liitteen Vb (ML osa) soveltamisalaan kuuluvia ilma-aluksia, ja pääasiallinen toimipaikka jossakin jäsenvaltiossa, se voi suorittaa lentokelpoisuustarkastuksia ja antaa vastaavan lentokelpoisuuden tarkastustodistuksen tämän asetuksen liitteessä Vb (ML osa) olevassa ML.A.903 kohdassa määriteltyjen ehtojen mukaisesti.”
                                             
                                          
                              
                  
                        20)
                     
                     
                        Poistetaan 145.A.80 kohta.
                     
                  
                        21)
                     
                     
                        Korvataan 145.A.85 kohta seuraavasti:
                        ”145.A.85   Organisaatiossa tapahtuvat muutokset
                        
                        
                                    a)
                                 
                                 
                                    Seuraavat organisaatiossa tapahtuvat muutokset edellyttävät toimivaltaisen viranomaisen ennakkohyväksyntää:
                                    
                                                1)
                                             
                                             
                                                muutokset hyväksyntätodistukseen, organisaation hyväksyntäehdot mukaan lukien;
                                             
                                          
                                                2)
                                             
                                             
                                                145.A.30 kohdan a, b, c ja ca alakohdassa kohdassa tarkoitettuja henkilöitä koskevat muutokset;
                                             
                                          
                                                3)
                                             
                                             
                                                muutokset, jotka koskevat 145.A.30 kohdan b, c ja ca alakohdan mukaisesti nimettyjen henkilöiden ja vastuullisen johtajan välisiä raportointisuhteita;
                                             
                                          
                                                4)
                                             
                                             
                                                sellaisia muutoksia koskeva menettely, jotka eivät edellytä c alakohdassa tarkoitettua ennakkohyväksyntää;
                                             
                                          
                                                5)
                                             
                                             
                                                muut organisaation sijaintipaikat kuin ne, joihin sovelletaan 145.A.75 kohdan c alakohtaa.
                                             
                                          
                              
                                    b)
                                 
                                 
                                    Edellä a alakohdassa tarkoitettujen muutosten ja kaikkien muiden tämän liitteen mukaisesti ennakkohyväksyntää edellyttävien muutosten osalta organisaation on haettava ja saatava toimivaltaiselta viranomaiselta hyväksyntä. Hakemus on toimitettava ennen kyseisten muutosten tekemistä, jotta toimivaltainen viranomainen voisi todeta, että tämän asetuksen vaatimukset täyttyvät edelleen, ja tarvittaessa muuttaa organisaation hyväksyntätodistusta ja siihen liitettyjä hyväksyntäehtoja.
                                    Organisaation on toimitettava toimivaltaiselle viranomaiselle kaikki asiaankuuluvat asiakirjat.
                                    Muutoksen saa toteuttaa vasta, kun toimivaltaiselta viranomaiselta on saatu virallinen hyväksyntä 145.B.330 kohdan mukaisesti.
                                    Organisaation on toimittava muutosten aikana toimivaltaisen viranomaisen määräämien ehtojen mukaisesti.
                                 
                              
                                    c)
                                 
                                 
                                    Kaikki muutokset, jotka eivät edellytä ennakkohyväksyntää, on toteutettava ja niistä on ilmoitettava toimivaltaiselle viranomaiselle toimivaltaisen viranomaisen 145.B.310 kohdan mukaisesti hyväksymää menettelyä noudattaen.”
                                 
                              
                  
                        22)
                     
                     
                        Korvataan 145.A.90 kohta seuraavasti:
                        ”145.A.90   Hyväksynnän voimassaolo
                        
                        
                                    a)
                                 
                                 
                                    Organisaation hyväksyntätodistus pysyy voimassa edellyttäen, että seuraavat ehdot täyttyvät:
                                    
                                                1)
                                             
                                             
                                                organisaatio täyttää asetuksen (EU) 2018/1139 ja sen delegoitujen ja täytäntöönpanosäädösten vaatimukset ottaen huomioon tämän liitteen 145.B.350 kohdan säännökset havaintojen käsittelystä;
                                             
                                          
                                                2)
                                             
                                             
                                                toimivaltaiselle viranomaiselle on annettu 145.A.140 kohdassa tarkoitettu pääsy organisaatioon;
                                             
                                          
                                                3)
                                             
                                             
                                                organisaatio ei ole luovuttanut hyväksyntätodistusta tai toimivaltainen viranomainen ei ole peruuttanut sitä määräajaksi tai pysyvästi kohdan 145.B.355 mukaisesti.
                                             
                                          
                              
                                    b)
                                 
                                 
                                    Jos hyväksyntätodistus peruutetaan tai luovutetaan, se on palautettava viipymättä toimivaltaiselle viranomaiselle.”
                                 
                              
                  
                        23)
                     
                     
                        Korvataan 145.A.95 kohta seuraavasti:
                        ”145.A.95   Havainnot ja huomautukset
                        
                        
                                    a)
                                 
                                 
                                    Saatuaan ilmoituksen 145.B.350 kohdan mukaisista havainnoista organisaation on
                                    
                                                1)
                                             
                                             
                                                selvitettävä havaitun puutteen perussyy(t )ja myötävaikuttava(t) tekijä(t);
                                             
                                          
                                                2)
                                             
                                             
                                                tehtävä suunnitelma korjaavista toimista;
                                             
                                          
                                                3)
                                             
                                             
                                                osoitettava toimivaltaisen viranomaisen edellyttämällä tavalla, että korjaavat toimet on toteutettu.
                                             
                                          
                              
                                    b)
                                 
                                 
                                    Edellä a alakohdassa tarkoitetut toimet on toteutettava toimivaltaisen viranomaisen kanssa 145.B.350 kohdan mukaisesti sovitussa ajassa.
                                 
                              
                                    c)
                                 
                                 
                                    Organisaation on otettava asianmukaisesti huomioon 145.B.350 kohdan f alakohdan mukaiset huomautukset. Organisaation on tallennettava näitä huomautuksia koskevat päätökset.”
                                 
                              
                  
                        24)
                     
                     
                        Lisätään 145.A.120 kohta seuraavasti:
                        ”145.A.120   Vaatimusten täyttämisen menetelmät
                        
                        
                                    a)
                                 
                                 
                                    Organisaatio voi käyttää mitä tahansa vaihtoehtoista vaatimusten täyttämisen menetelmää tämän asetuksen noudattamisen varmistamiseksi.
                                 
                              
                                    b)
                                 
                                 
                                    Jos organisaatio haluaa käyttää vaihtoehtoista vaatimusten täyttämisen menetelmää, sen on ennen menetelmän käyttöönottoa toimitettava toimivaltaiselle viranomaiselle täydellinen kuvaus kyseisestä menetelmästä. Kuvaukseen on sisällytettävä kaikki käsikirjoihin tai menetelmiin tehdyt tarkistukset, joilla voi olla merkitystä, sekä selvitys siitä, miten tämän asetuksen noudattaminen toteutuu.
                                    Organisaatio voi käyttää näitä vaihtoehtoisia vaatimusten täyttämisen menetelmiä edellyttäen, että toimivaltainen viranomainen on antanut siihen ennakkohyväksynnän.”
                                 
                              
                  
                        25)
                     
                     
                        Lisätään 145.A.140 kohta seuraavasti:
                        ”145.A.140   Pääsy tiloihin ja asiakirjojen tarkastelu
                        
                        Asetuksen (EU) 2018/1139 ja sen delegoitujen ja täytäntöönpanosäädösten asiaa koskevien vaatimusten täyttymisen toteamiseksi organisaation on varmistettava, että pääsy kaikkiin tiloihin ja ilma-aluksiin sekä mahdollisuus tarkastella kaikkia asiakirjoja, kirjanpitoa, tietoja, menetelmiä ja muuta sertifioinnin alaisen toiminnan kannalta olennaista aineistoa, riippumatta siitä, onko toimintaa siirretty alihankintana toisen tehtäväksi, annetaan henkilöille, jotka on valtuuttanut jompikumpi seuraavista:
                        
                                    a)
                                 
                                 
                                    145.1 kohdassa määritelty toimivaltainen viranomainen;
                                 
                              
                                    b)
                                 
                                 
                                    viranomainen, joka suorittaa 145.B.300 kohdan d alakohdan mukaisia valvontatehtäviä.”
                                 
                              
                  
                        26)
                     
                     
                        Lisätään 145.A.155 kohta seuraavasti:
                        ”145.A.155   Välitön reagointi turvallisuusongelmaan
                        
                        Organisaation on
                        
                                    a)
                                 
                                 
                                    toteutettava kaikki toimivaltaisen viranomaisen 145.B.135 kohdan mukaisesti määräämät turvallisuustoimenpiteet;
                                 
                              
                                    b)
                                 
                                 
                                    otettava huomioon viraston asiasta julkaisemat pakolliset turvallisuustiedot.”
                                 
                              
                  
                        27)
                     
                     
                        Lisätään 145.A.200 kohta seuraavasti:
                        ”145.A.200   Hallintojärjestelmä
                        
                        
                                    a)
                                 
                                 
                                    Organisaation on perustettava ja otettava käyttöön hallintojärjestelmä ja pidettävä sitä yllä; järjestelmässä on oltava
                                    
                                                1)
                                             
                                             
                                                selvästi määritellyt vastuut ja velvollisuudet koko organisaatiossa, myös vastuullisen johtajan suora vastuu turvallisuudesta;
                                             
                                          
                                                2)
                                             
                                             
                                                kuvaus organisaation yleisistä turvallisuuteen liittyvistä toimintalinjoista ja periaatteista, jäljempänä ’turvallisuuspolitiikka’, sekä asiaan liittyvistä turvallisuustavoitteista;
                                             
                                          
                                                3)
                                             
                                             
                                                organisaation toimintaan sisältyvien ilmailun turvallisuusriskien tunnistaminen, niiden arviointi ja riskien hallinta, mukaan luettuina toimenpiteet riskin lieventämiseksi ja toimenpiteiden tehokkuuden varmistaminen;
                                             
                                          
                                                4)
                                             
                                             
                                                henkilöstön tehtävien edellyttämän koulutuksen ja pätevyyden ylläpito;
                                             
                                          
                                                5)
                                             
                                             
                                                hallintojärjestelmän kaikkien keskeisten prosessien dokumentointi, mukaan luettuna prosessi, jolla varmistetaan henkilöstön tietoisuus vastuistaan, ja dokumentoinnin muutosmenettely;
                                             
                                          
                                                6)
                                             
                                             
                                                toiminto, jolla valvotaan, että organisaatio täyttää asiaankuuluvat vaatimukset. Vaatimustenmukaisuuden valvontaan on sisällyttävä järjestelmä havaintoja koskevan palautteen antamiseksi vastuulliselle johtajalle, jotta voidaan varmistaa tarvittavien korjaavien toimenpiteiden tehokas toteuttaminen;
                                             
                                          
                              
                                    b)
                                 
                                 
                                    Hallintojärjestelmän on vastattava organisaation kokoa sekä sen toiminnan luonnetta ja monipuolisuutta, ja siinä on otettava huomioon toimintaan liittyvät vaarat ja riskit.
                                 
                              
                                    c)
                                 
                                 
                                    Jos organisaatiolla on yksi tai useampi asetuksen (EU) 2018/1139 soveltamisalaan kuuluva muu organisaation hyväksyntätodistus, hallintojärjestelmä voidaan yhdistää näissä muissa todistuksissa vaadittuun hallintojärjestelmään.”
                                 
                              
                  
                        28)
                     
                     
                        Lisätään 145.A.202 kohta seuraavasti:
                        ”145.A.202   Sisäinen turvallisuusraportointijärjestelmä
                        
                        
                                    a)
                                 
                                 
                                    Organisaation on osana hallintojärjestelmäänsä perustettava sisäinen turvallisuusraportointijärjestelmä, jossa kootaan ja arvioidaan poikkeamat, joista on ilmoitettava 145.A.60 kohdan mukaisesti.
                                 
                              
                                    b)
                                 
                                 
                                    Järjestelmässä on voitava koota ja arvioida myös sellaiset sisäisesti raportoidut virheet, läheltä piti -tilanteet ja vaarat, jotka eivät kuulu a alakohdan soveltamisalaan.
                                 
                              
                                    c)
                                 
                                 
                                    Tämän järjestelmän avulla organisaation on
                                    
                                                1)
                                             
                                             
                                                tunnistettava ilmoitettujen virheiden, läheltä piti -tilanteiden ja vaarojen syyt ja myötävaikuttavat tekijät ja puututtava niihin osana turvallisuusriskien hallintaa 145.A.200 kohdan a alakohdan 3 alakohdan mukaisesti;
                                             
                                          
                                                2)
                                             
                                             
                                                varmistettava, että kaikki tiedossa olevat merkitykselliset tiedot, jotka liittyvät virheisiin, läheltä piti -tilanteisiin, vaaroihin ja puutteisiin menetelmien noudattamisessa, arvioidaan ja että on olemassa menettely, jolla tietoa voidaan tarvittaessa jakaa muille tahoille.
                                             
                                          
                              
                                    d)
                                 
                                 
                                    Organisaation on toteutettava järjestelyt, joilla varmistetaan alihankintana toteutettavaan toimintaan liittyvien turvallisuuskysymysten kerääminen.”
                                 
                              
                  
                        29)
                     
                     
                        Lisätään 145.A.205 kohta seuraavasti:
                        ”145.A.205   Sopimukset ja alihankinta
                        
                        
                                    a)
                                 
                                 
                                    Kun organisaatio tekee sopimuksen huolloista tai teettää osan huoltotoimistaan alihankintana, sen on varmistettava, että
                                    
                                                1)
                                             
                                             
                                                huolto on sovellettavien vaatimusten mukaista;
                                             
                                          
                                                2)
                                             
                                             
                                                kaikki tällaiseen sopimukseen tai alihankintaan liittyvät ilmailun turvallisuusriskit on otettu huomioon organisaation hallintojärjestelmässä.
                                             
                                          
                              
                                    b)
                                 
                                 
                                    Jos organisaatio teettää osan huoltotoimistaan alihankintana toisella organisaatiolla, alihankkija toimii alihankinnan teettävän organisaation hyväksynnän alaisena.”
                                 
                              
                  
                        30)
                     
                     
                        Korvataan osasto B seuraavasti:
                        ”OSASTO B
                        
                        
                           VIRANOMAISTA KOSKEVAT VAATIMUKSET
                        
                        145.B.005   Soveltamisala
                        
                        Tässä osastossa vahvistetaan sertifiointiin, valvontaan ja vaatimustenmukaisuuden varmistamiseen liittyvien tehtävien suorittamisen edellytykset sekä hallinto- ja johtamisjärjestelmää koskevat vaatimukset, joita osaston A täytäntöönpanosta ja noudattamisen valvonnasta vastaavan toimivaltaisen viranomaisen on noudatettava.
                        145.B.115   Valvonta-asiakirjat
                        
                        Toimivaltaisen viranomaisen on toimitettava kaikki säädökset, standardit, säännöt, tekniset julkaisut ja niihin liittyvät asiakirjat asiaankuuluvalle henkilöstölle, jotta tämä voi hoitaa tehtävänsä ja täyttää velvollisuutensa.
                        145.B.120   Vaatimusten täyttämisen menetelmät
                        
                        
                                    a)
                                 
                                 
                                    Viraston on laadittava hyväksyttävät vaatimusten täyttämisen menetelmät, joita voidaan käyttää asetuksen (EU) 2018/1139 ja siihen liittyvien delegoitujen säädösten ja täytäntöönpanosäädösten vaatimusten täyttämiseen.
                                 
                              
                                    b)
                                 
                                 
                                    Tämän asetuksen noudattamisen varmistamiseksi voidaan käyttää vaihtoehtoisia menetelmiä.
                                 
                              
                                    c)
                                 
                                 
                                    Toimivaltaisten viranomaisten on ilmoitettava virastolle kaikista vaihtoehtoisista vaatimusten täyttämisen menetelmistä, joita niiden valvonnassa olevat organisaatiot tai ne itse käyttävät tämän asetuksen noudattamisen varmistamiseksi.
                                 
                              145.B.125   Virastolle toimitettavat tiedot
                        
                        
                                    a)
                                 
                                 
                                    Jäsenvaltion toimivaltaisen viranomaisen on ilmoitettava virastolle asetuksen (EU) 2018/1139 sekä sen delegoitujen ja täytäntöönpanosäädösten täytäntöönpanossa ilmenneistä merkittävistä ongelmista 30 päivän kuluessa siitä, kun ongelmat ovat tulleet viranomaisen tietoon.
                                 
                              
                                    b)
                                 
                                 
                                    Toimivaltaisen viranomaisen on toimitettava virastolle mahdollisimman pian kansalliseen tietokantaan asetuksen (EU) N:o 376/2014 6 artiklan 6 kohdan mukaisesti tallennetuista poikkeamailmoituksista peräisin olevat turvallisuuden kannalta merkittävät tiedot, sanotun kuitenkaan rajoittamatta asetuksen (EU) N:o 376/2014 ja sen delegoitujen ja täytäntöönpanosäädösten soveltamista.
                                 
                              145.B.135   Välitön reagointi turvallisuusongelmaan
                        
                        
                                    a)
                                 
                                 
                                    Toimivaltaisen viranomaisen on otettava käyttöön järjestelmä, jonka avulla turvallisuustiedot kerätään, analysoidaan ja jaetaan asianmukaisesti, sanotun kuitenkaan rajoittamatta asetuksen (EU) N:o 376/2014 ja sen delegoitujen ja täytäntöönpanosäädösten soveltamista.
                                 
                              
                                    b)
                                 
                                 
                                    Viraston on otettava käyttöön järjestelmä, jonka avulla se voi analysoida kaikki saadut asiaankuuluvat turvallisuustiedot asianmukaisesti ja toimittaa jäsenvaltioiden asiaankuuluvalle viranomaiselle ja komissiolle ilman aiheetonta viivytystä sellaiset tiedot, myös suositukset tai toteutettavat korjaavat toimenpiteet, joita nopea reagointi asetuksen (EU) 2018/1139 ja sen delegoitujen ja täytäntöönpanosäädösten soveltamisalaan kuuluvia tuotteita, osia, laitteita, henkilöitä tai organisaatioita koskevaan turvallisuusongelmaan edellyttää.
                                 
                              
                                    c)
                                 
                                 
                                    Saatuaan a ja b alakohdassa tarkoitetut tiedot toimivaltaisen viranomaisen on toteutettava riittävät toimenpiteet turvallisuusongelman ratkaisemiseksi.
                                 
                              
                                    d)
                                 
                                 
                                    Toimivaltaisen viranomaisen on viipymättä ilmoitettava c alakohdan mukaisesti toteutetuista toimenpiteistä kaikille henkilöille tai järjestöille, joiden on noudatettava niitä asetuksen (EU) 2018/1139 ja sen delegoitujen ja täytäntöönpanosäädösten nojalla. Toimivaltaisen viranomaisen on ilmoitettava näistä toimenpiteistä myös virastolle ja, jos yhteinen toiminta on tarpeen, niille muille jäsenvaltioille, joita asia koskee.
                                 
                              145.B.200   Hallintojärjestelmä
                        
                        
                                    a)
                                 
                                 
                                    Toimivaltaisen viranomaisen on perustettava hallintojärjestelmä ja pidettävä sitä yllä; järjestelmään on kuuluttava vähintään
                                    
                                                1)
                                             
                                             
                                                dokumentoidut periaatteet ja menettelyt, jotka kuvaavat viranomaisen organisaatiota sekä niitä välineitä ja menetelmiä, joilla varmistetaan asetuksen (EU) 2018/1139 ja sen delegoitujen ja täytäntöönpanosäädösten noudattaminen. Menettelyt on pidettävä ajan tasalla ja niitä on käytettävä perustyöasiakirjoina kyseisen toimivaltaisen viranomaisen kaikissa asiaankuuluvissa tehtävissä;
                                             
                                          
                                                2)
                                             
                                             
                                                riittävä määrä henkilöstöä suorittamaan sille annetut tehtävät ja täyttämään sille asetetut velvollisuudet. Henkilöstön käytettävyyden suunnittelemista varten käytössä on oltava järjestelmä, jonka avulla varmistetaan kaikkien tehtävien asianmukainen toteuttaminen;
                                             
                                          
                                                3)
                                             
                                             
                                                henkilöstö, jolla on tarvittava kelpoisuus sille annettujen tehtävien suorittamiseen sekä tarpeelliset tiedot, kokemus ja perus- ja määräaikaiskoulutus jatkuvan pätevyyden varmistamiseksi;
                                             
                                          
                                                4)
                                             
                                             
                                                riittävät välineet ja toimistotilat annettujen tehtävien suorittamista varten;
                                             
                                          
                                                5)
                                             
                                             
                                                toiminto, jolla valvotaan, että hallintojärjestelmä on asiaankuuluvien vaatimusten mukainen ja että menettelyt ovat riittäviä; tähän kuuluu myös sisäisen auditoinnin ja turvallisuusriskien hallinnan menettelyjen laatiminen. Vaatimustenmukaisuuden valvontaan on sisällyttävä palautejärjestelmä, jolla auditoinneissa tehdyt havainnot ilmoitetaan toimivaltaisen viranomaisen ylimmälle johdolle tarvittavien korjaavien toimien toteuttamisen varmistamiseksi;
                                             
                                          
                                                6)
                                             
                                             
                                                henkilö tai henkilöryhmä, joka vastaa toimivaltaisen viranomaisen ylimmälle johdolle vaatimustenmukaisuuden valvontatoimista.
                                             
                                          
                              
                                    b)
                                 
                                 
                                    Toimivaltaisen viranomaisen on nimitettävä jokaiselle toimialalle, hallintojärjestelmä mukaan luettuna, yksi tai useampi henkilö, jolla on kokonaisvastuu asiaankuuluvien tehtävien hallinnoinnista.
                                 
                              
                                    c)
                                 
                                 
                                    Toimivaltaisen viranomaisen on vahvistettava menettelyt, joilla voidaan osallistua tarvittavaan vastavuoroiseen tiedonvaihtoon ja avunantoon muiden toimivaltaisten viranomaisten kanssa joko samassa jäsenvaltiossa tai muissa jäsenvaltioissa, mukaan lukien seuraavilta osin:
                                    
                                                1)
                                             
                                             
                                                sellaisten henkilöiden ja organisaatioiden valvonnan seurauksena tehdyt havainnot ja toteutetut jatkotoimet, jotka harjoittavat toimintaa yhden jäsenvaltion alueella mutta ovat toisen jäsenvaltion toimivaltaisen viranomaisen tai viraston sertifioimia;
                                             
                                          
                                                2)
                                             
                                             
                                                tiedot, jotka ovat peräisin 145.A.60 kohdassa vaadituista pakollisista ja vapaaehtoisista poikkeamailmoituksista.
                                             
                                          
                              
                                    d)
                                 
                                 
                                    Hallintojärjestelmään liittyvien menettelyjen ja niiden muutosten jäljennökset on annettava viraston saataville standardisointia varten.
                                 
                              145.B.205   Tehtävien osoittaminen päteville yksiköille
                        
                        
                                    a)
                                 
                                 
                                    Toimivaltainen viranomainen voi antaa päteville yksiköille tehtäviä, jotka liittyvät asetuksen (EU) 2018/1139 ja sen delegoitujen ja täytäntöönpanosäädösten soveltamisalaan kuuluvien organisaatioiden jatkuvaan valvontaan. Tehtäviä antaessaan toimivaltaisen viranomaisen on varmistettava, että sillä on
                                    
                                                1)
                                             
                                             
                                                käytössään järjestelmä, jonka avulla se voi arvioida, täyttääkö pätevä yksikkö aluksi ja jatkuvasti asetuksen (EU) N:o 2018/1139 liitteen VI vaatimukset. Järjestelmä ja arviointien tulokset on dokumentoitava;
                                             
                                          
                                                2)
                                             
                                             
                                                pätevän yksikön kanssa tehty kirjallinen sopimus, joka on hyväksytty kummankin osapuolen asiaankuuluvalla johtotasolla ja jossa määritellään selvästi
                                                
                                                            i)
                                                         
                                                         
                                                            suoritettavat tehtävät;
                                                         
                                                      
                                                            ii)
                                                         
                                                         
                                                            toimitettavat ilmoitukset, raportit ja tiedot;
                                                         
                                                      
                                                            iii)
                                                         
                                                         
                                                            tehtäviä suoritettaessa täytettävät tekniset edellytykset;
                                                         
                                                      
                                                            iv)
                                                         
                                                         
                                                            tarvittava vastuuvakuutus;
                                                         
                                                      
                                                            v)
                                                         
                                                         
                                                            tehtäviä hoidettaessa saatujen tietojen suojaaminen.
                                                         
                                                      
                                          
                              
                                    b)
                                 
                                 
                                    Toimivaltaisen viranomaisen on varmistettava, että 145.B.200 kohdan a alakohdan 5 alakohdan mukaisesti perustettu sisäinen auditointiprosessi ja turvallisuusriskien hallintaprosessi kattavat kaikki pätevän yksikön sen puolesta suorittamat sertifiointitehtävät ja jatkuvan valvonnan tehtävät.
                                 
                              145.B.210   Hallintojärjestelmän muutokset
                        
                        
                                    a)
                                 
                                 
                                    Toimivaltaisella viranomaisella on oltava käytössään järjestelmä sellaisten muutosten tunnistamiseksi, jotka vaikuttavat sen valmiuksiin suorittaa tehtäviään ja täyttää asetuksessa (EU) 2018/1139 ja sen delegoiduissa ja täytäntöönpanosäädöksissä sille asetetut velvollisuudet. Tämän järjestelmän avulla viranomaisen on pystyttävä tarvittaessa toteuttamaan toimenpiteitä sen varmistamiseksi, että hallintojärjestelmä pysyy riittävänä ja tehokkaana.
                                 
                              
                                    b)
                                 
                                 
                                    Toimivaltaisen viranomaisen on tehokkaan täytäntöönpanon varmistamiseksi saatettava hallintojärjestelmänsä nopeasti ajan tasalle niin, että se vastaa asetukseen (EU) 2018/1139 ja sen delegoituihin ja täytäntöönpanosäädöksiin mahdollisesti tehtäviä muutoksia.
                                 
                              
                                    c)
                                 
                                 
                                    Toimivaltaisen viranomaisen on ilmoitettava virastolle kaikista muutoksista, jotka vaikuttavat sen valmiuksiin suorittaa tehtäviään ja täyttää asetuksessa (EU) 2018/1139 ja sen delegoiduissa ja täytäntöönpanosäädöksissä sille asetetut velvollisuudet.
                                 
                              145.B.220   Tietojen säilyttäminen
                        
                        
                                    a)
                                 
                                 
                                    Toimivaltaisen viranomaisen on otettava käyttöön tietojen tallennusjärjestelmä, jolla turvataan seuraavien tietojen asianmukainen säilytys, saatavuus ja luotettava jäljitettävyys:
                                    
                                                1)
                                             
                                             
                                                hallintojärjestelmän dokumentoidut periaatteet ja menettelyt;
                                             
                                          
                                                2)
                                             
                                             
                                                henkilöstön koulutus, kelpoisuus ja valtuutukset;
                                             
                                          
                                                3)
                                             
                                             
                                                tiedot tehtävien siirrosta, mukaan lukien 145.B.205 kohdassa vaaditut asiat, ja siirrettyjä tehtäviä koskevat yksityiskohtaiset tiedot;
                                             
                                          
                                                4)
                                             
                                             
                                                sertifiointimenettelyt ja hyväksyttyjen organisaatioiden jatkuva valvonta, mukaan lukien
                                                
                                                            i)
                                                         
                                                         
                                                            organisaation hyväksyntätodistuksen hakeminen;
                                                         
                                                      
                                                            ii)
                                                         
                                                         
                                                            toimivaltaisen viranomaisen jatkuvan valvonnan ohjelma, mukaan lukien arviointeja, auditointeja ja tarkastuksia koskevat tiedot;
                                                         
                                                      
                                                            iii)
                                                         
                                                         
                                                            organisaation hyväksyntätodistus mahdollisine muutoksineen;
                                                         
                                                      
                                                            iv)
                                                         
                                                         
                                                            valvontaohjelman jäljennös, joka sisältää auditointien suunnitellut ja toteutuneet päivämäärät;
                                                         
                                                      
                                                            v)
                                                         
                                                         
                                                            jäljennökset kaikesta virallisesta kirjeenvaihdosta;
                                                         
                                                      
                                                            vi)
                                                         
                                                         
                                                            suositukset todistuksen myöntämiseksi tai sen voimassaolon jatkamiseksi, yksityiskohtaiset tiedot havainnoista ja toimista, joita organisaatio on toteuttanut kyseisten havaintojen sulkemiseksi, mukaan lukien sulkemispäivä, täytäntöönpanotoimet ja huomautukset;
                                                         
                                                      
                                                            vii)
                                                         
                                                         
                                                            muiden toimivaltaisten viranomaisten 145.B.300 kohdan d alakohdan nojalla antamat arviointi-, auditointi- ja tarkastusraportit;
                                                         
                                                      
                                                            viii)
                                                         
                                                         
                                                            jäljennökset kaikista huolto-organisaation käsikirjoista tai ohjekirjoista sekä niihin tehdyistä muutoksista;
                                                         
                                                      
                                                            ix)
                                                         
                                                         
                                                            jäljennökset muista toimivaltaisen viranomaisen hyväksymistä asiakirjoista;
                                                         
                                                      
                                          
                                                5)
                                             
                                             
                                                vaihtoehtoisten vaatimusten täyttämisen menetelmien käyttöä tukevat asiakirjat;
                                             
                                          
                                                6)
                                             
                                             
                                                145.B.125 kohdan mukaisesti annetut turvallisuustiedot ja jatkotoimenpiteet;
                                             
                                          
                                                7)
                                             
                                             
                                                suojatoimenpiteitä koskevien säännösten ja joustavuussäännösten käyttö asetuksen (EU) 2018/1139 70 artiklan, 71 artiklan 1 kohdan ja 76 artiklan 4 kohdan mukaisesti.
                                             
                                          
                              
                                    b)
                                 
                                 
                                    Toimivaltaisen viranomaisten on pidettävä luetteloa kaikista organisaatioille antamistaan todistuksista.
                                 
                              
                                    c)
                                 
                                 
                                    Jollei sovellettavasta tietosuojalainsäädännöstä muuta johdu, a ja b alakohdassa tarkoitetut tiedot on säilytettävä vähintään viisi vuotta.
                                 
                              
                                    d)
                                 
                                 
                                    Kaikki a ja b alakohdassa tarkoitetut tiedot on annettava muiden jäsenvaltioiden toimivaltaisten viranomaisten tai viraston saataville niiden sitä pyytäessä.
                                 
                              145.B.300   Valvontaperiaatteet
                        
                        
                                    a)
                                 
                                 
                                    Toimivaltaisen viranomaisen on todennettava
                                    
                                                1)
                                             
                                             
                                                organisaatioihin sovellettavien vaatimusten noudattaminen ennen organisaation hyväksyntätodistuksen antamista;
                                             
                                          
                                                2)
                                             
                                             
                                                sovellettavien vaatimusten jatkuva täyttyminen sen sertifioimissa organisaatioissa;
                                             
                                          
                                                3)
                                             
                                             
                                                toimivaltaisen viranomaisen 145.B.135 kohdan c ja d alakohdan mukaisesti määräämien turvallisuustoimenpiteiden toteuttaminen.
                                             
                                          
                              
                                    b)
                                 
                                 
                                    Todentamisen on
                                    
                                                1)
                                             
                                             
                                                tukeuduttava asiakirjoihin, jotka on tarkoitettu erityisesti valvonnasta vastaavalle henkilöstölle ohjeiksi näiden tehtävien hoitamista varten;
                                             
                                          
                                                2)
                                             
                                             
                                                tuotettava valvonnan tulokset asianomaisille organisaatioille;
                                             
                                          
                                                3)
                                             
                                             
                                                perustuttava arviointeihin, auditointeihin ja tarkastuksiin, mukaan lukien mahdolliset ennalta ilmoittamattomat tarkastukset;
                                             
                                          
                                                4)
                                             
                                             
                                                tuotettava toimivaltaiselle viranomaiselle tarvittavat todisteet, jos jatkotoimia tarvitaan, mukaan lukien 145.B.350 kohdassa säädetyt toimenpiteet.
                                             
                                          
                              
                                    c)
                                 
                                 
                                    Toimivaltaisen viranomaisen on a ja b alakohdassa tarkoitetun valvonnan laajuuden osalta otettava huomioon aikaisempien valvontatoimien tulokset ja ensisijaiset turvallisuustavoitteet.
                                 
                              
                                    d)
                                 
                                 
                                    Jos organisaation toimitilat sijaitsevat useammassa kuin yhdessä valtiossa, 145.1 kohdassa tarkoitettu toimivaltainen viranomainen voi sopia, että valvontatehtäviä suorittavat niiden jäsenvaltioiden toimivaltaiset viranomaiset, joissa organisaatiolla on tiloja, tai että virasto suorittaa valvontatehtävät niiden tilojen osalta, jotka sijaitsevat sellaisen alueen ulkopuolella, josta vastuu Chicagon yleissopimuksen mukaisesti on jäsenvaltioilla. Tällaisen sopimuksen olemassaolosta ja soveltamisalasta on ilmoitettava organisaatiolle, jota sopimus koskee.
                                 
                              
                                    e)
                                 
                                 
                                    Muussa jäsenvaltiossa kuin siinä, jossa organisaation päätoimipaikka sijaitsee, sijaitsevissa laitoksissa suoritettavien valvontatoimien osalta 145.1 kohdassa määritellyn toimivaltaisen viranomaisen on ilmoitettava asiasta kyseisen jäsenvaltion toimivaltaiselle viranomaiselle ennen tilojen paikan päällä tehtäviä auditointeja tai tarkastuksia.
                                 
                              
                                    f)
                                 
                                 
                                    Toimivaltaisen viranomaisen on kerättävä ja käsiteltävä kaikki valvontatoimien suorittamisen kannalta tarpeellisina pitämänsä tiedot.
                                 
                              145.B.305   Valvontaohjelma
                        
                        
                                    a)
                                 
                                 
                                    Toimivaltaisen viranomaisen on laadittava valvontaohjelma ja pidettävä sitä yllä, ja valvontaohjelmaan on sisällyttävä 145.B.300 kohdassa vaaditut valvontatoimet.
                                 
                              
                                    b)
                                 
                                 
                                    Valvontaohjelmassa on otettava huomioon organisaation erityisluonne, sen toiminnan monipuolisuus ja aikaisempien sertifiointi- tai valvontatoimien tai kummankin tulokset, ja valvontaohjelman on perustuttava organisaatioon liittyvien riskien arviointiin. Siihen on kunakin valvonnan suunnittelujaksona sisällyttävä seuraavat toimet:
                                    
                                                1)
                                             
                                             
                                                arvioinnit, auditoinnit ja tarkastukset, mukaan lukien tapauksen mukaan
                                                
                                                            i)
                                                         
                                                         
                                                            hallintojärjestelmän arviointeja ja prosessiauditointeja;
                                                         
                                                      
                                                            ii)
                                                         
                                                         
                                                            organisaation suorittamien huoltotoimien asianmukaiseen otokseen kohdistuvia tuotetarkastuksia;
                                                         
                                                      
                                                            iii)
                                                         
                                                         
                                                            suoritettujen lentokelpoisuustarkastusten pistokoetarkastuksia;
                                                         
                                                      
                                                            iv)
                                                         
                                                         
                                                            ilman ennakkoilmoitusta tehtäviä tarkastuksia;
                                                         
                                                      
                                          
                                                2)
                                             
                                             
                                                vastuullisen johtajan ja toimivaltaisen viranomaisen väliset kokoukset, joissa varmistetaan, että molemmat osapuolet ovat tietoisia kaikista asian kannalta merkityksellisistä seikoista.
                                             
                                          
                              
                                    c)
                                 
                                 
                                    Valvonnan suunnittelujakso saa kestää enintään 24 kuukautta.
                                 
                              
                                    d)
                                 
                                 
                                    Edellä olevan c alakohdan säännöksistä riippumatta valvonnan suunnittelujakso voidaan pidentää 36 kuukaudeksi, jos toimivaltainen viranomainen on todennut, että edellisten 24 kuukauden aikana
                                    
                                                1)
                                             
                                             
                                                organisaatio on osoittanut pystyvänsä tunnistamaan ilmailun turvallisuuteen liittyvät vaarat ja hallitsemaan niihin liittyviä riskejä;
                                             
                                          
                                                2)
                                             
                                             
                                                organisaatio on jatkuvasti osoittanut 145.A.85 kohdan noudattamisen ja että kaikki muutokset ovat sen täydessä hallinnassa;
                                             
                                          
                                                3)
                                             
                                             
                                                tason 1 havaintoja ei ole tehty;
                                             
                                          
                                                4)
                                             
                                             
                                                kaikki korjaavat toimenpiteet on toteutettu 145.B.350 kohdan mukaisesti toimivaltaisen viranomaisen hyväksymässä tai pidentämässä määräajassa.
                                             
                                          Edellä olevan c alakohdan säännöksistä riippumatta valvonnan suunnittelujakso voidaan pidentää edelleen enintään 48 kuukaudeksi, jos organisaatio on d alakohdan 1–4 alakohdassa säädetyn lisäksi ottanut käyttöön tehokkaan jatkuvaan raportointiin perustuvan järjestelmän, jolla se itse tiedottaa toimivaltaiselle viranomaiselle turvallisuustasosta ja säännösten mukaisuudesta, ja toimivaltainen viranomainen on hyväksynyt tämän järjestelmän.
                                 
                              
                                    e)
                                 
                                 
                                    Valvonnan suunnittelujaksoa voidaan lyhentää, jos on näyttöä siitä, että organisaation turvallisuustaso on heikentynyt.
                                 
                              
                                    f)
                                 
                                 
                                    Valvontaohjelmaan on sisällyttävä tiedot päivämääristä, jolloin auditoinnit ja tarkastukset on tarkoitus toteuttaa ja kokoukset pitää ja jolloin kyseiset auditoinnit ja tarkastukset toteutettiin ja kokoukset pidettiin.
                                 
                              
                                    g)
                                 
                                 
                                    Kunkin valvonnan suunnittelujakson päätyttyä toimivaltaisen viranomaisen on annettava suositusraportti hyväksynnän voimassaolon jatkamisesta valvonnan tulosten perusteella.
                                 
                              145.B.310   Ensimmäinen sertifiointimenettely
                        
                        
                                    a)
                                 
                                 
                                    Saadessaan organisaation ensimmäistä hyväksyntätodistusta koskevan hakemuksen toimivaltaisen viranomaisen on todennettava, että organisaatio täyttää sovellettavat vaatimukset.
                                 
                              
                                    b)
                                 
                                 
                                    Organisaation vastuullisen johtajan kanssa on pidettävä kokous vähintään kerran ensimmäistä sertifiointia koskevan tutkinnan aikana sen varmistamiseksi, että kyseinen henkilö ymmärtää roolinsa ja vastuuvelvollisuutensa.
                                 
                              
                                    c)
                                 
                                 
                                    Toimivaltaisen viranomaisen on hyväksyntätodistuksen antamista varten kirjattava kaikki tehdyt havainnot, sulkemistoimet sekä suositukset.
                                 
                              
                                    d)
                                 
                                 
                                    Toimivaltaisen viranomaisen on vahvistettava organisaatiolle kirjallisesti kaikki todentamisen aikana tehdyt havainnot. Ensimmäistä sertifiointia varten organisaation on korjattava kaikki havaitut puutteet toimivaltaisen viranomaisen edellyttämällä tavalla ennen kuin hyväksyntätodistus voidaan antaa.
                                 
                              
                                    e)
                                 
                                 
                                    Kun toimivaltainen viranomainen on vakuuttunut siitä, että organisaatio täyttää sovellettavat vaatimukset, sen on
                                    
                                                1)
                                             
                                             
                                                annettava lisäyksen III ”EASA 3-145 -lomake” mukainen todistus lisäyksessä II säädettyjen hyväksyntäluokkien ja kelpuutusjärjestelmän mukaisesti;
                                             
                                          
                                                2)
                                             
                                             
                                                annettava virallinen hyväksyntä huolto-organisaation käsikirjalle.
                                             
                                          
                              
                                    f)
                                 
                                 
                                    Hyväksynnän viitenumero merkitään EASA 3-145 -hyväksyntätodistukseen viraston määräämällä tavalla.
                                 
                              
                                    g)
                                 
                                 
                                    Todistus myönnetään rajoittamattomaksi ajaksi. Oikeudet ja sen toiminnan laajuus, jota organisaatio on hyväksytty harjoittamaan, sekä mahdolliset rajoitukset on määritettävä hyväksyntätodistukseen liitetyissä hyväksyntäehdoissa.
                                 
                              
                                    h)
                                 
                                 
                                    Jotta organisaatio voi tehdä muutoksia ilman toimivaltaisen viranomaisen ennakkohyväksyntää 145.A.85 kohdan c alakohdan mukaisesti, toimivaltaisen viranomaisen on hyväksyttävä huolto-organisaation käsikirjassa esitetty menettely, jossa määritellään tällaisten muutosten laajuus ja kuvaillaan, kuinka muutokset toteutetaan ja kuinka niistä ilmoitetaan toimivaltaiselle viranomaiselle.
                                 
                              145.B.330   Muutokset – organisaatiot
                        
                        
                                    a)
                                 
                                 
                                    Saadessaan ennakkohyväksyntää edellyttävää muutosta koskevan hakemuksen toimivaltaisen viranomaisen on varmistettava ennen hyväksynnän antamista, että organisaatio täyttää sovellettavat vaatimukset.
                                 
                              
                                    b)
                                 
                                 
                                    Toimivaltaisen viranomaisen on vahvistettava edellytykset, joilla organisaatio voi toimia muutoksen aikana, ellei toimivaltainen viranomainen päätä, että organisaation hyväksyntätodistuksen voimassaolo on keskeytettävä.
                                 
                              
                                    c)
                                 
                                 
                                    Kun toimivaltainen viranomainen on vakuuttunut siitä, että organisaatio täyttää sovellettavat vaatimukset, sen on hyväksyttävä muutos.
                                 
                              
                                    d)
                                 
                                 
                                    Toimivaltaisen viranomaisen on harkittava organisaation hyväksyntätodistuksen voimassaolon keskeyttämistä, rajoittamista tai peruuttamista, jos organisaatio toteuttaa ennakkohyväksyntää edellyttäviä muutoksia ilman, että se on saanut c alakohdassa tarkoitetun toimivaltaisen viranomaisen hyväksynnän, sanotun kuitenkaan rajoittamatta muita täytäntöönpanon varmistamistoimenpiteitä.
                                 
                              
                                    e)
                                 
                                 
                                    Sellaisten muutosten osalta, jotka eivät edellytä ennakkohyväksyntää, toimivaltaisen viranomaisen on sisällytettävä muutosten tarkastelu jatkuvaan valvontaansa 145.B.300 kohdassa esitettyjen periaatteiden mukaisesti. Jos havaitaan vaatimustenvastaisuuksia, toimivaltaisen viranomaisen on ilmoitettava asiasta organisaatiolle, pyydettävä lisämuutoksia ja toimittava 145.B.350 kohdan mukaisesti.
                                 
                              145.B.350   Havainnot ja korjaavat toimenpiteet; huomautukset
                        
                        
                                    a)
                                 
                                 
                                    Toimivaltaisella viranomaisella on oltava järjestelmä, jonka avulla voidaan analysoida havaintojen merkitystä turvallisuudelle.
                                 
                              
                                    b)
                                 
                                 
                                    Toimivaltaisen viranomaisen on tehtävä tason 1 havainto, jos toiminnassa havaitaan sellainen merkittävä poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai organisaation todistuksesta, sen hyväksyntäehdot mukaan lukien, joka heikentää turvallisuutta tai vaarantaa vakavasti lentoturvallisuuden.
                                    Tason 1 havaintoina on pidettävä myös seuraavia:
                                    
                                                1)
                                             
                                             
                                                toimivaltaiselle viranomaiselle ei anneta pääsyä organisaation tiloihin 145.A.140 kohdassa tarkoitetusti tavanomaisina toiminta-aikoina, vaikka asiasta on tehty kaksi kirjallista pyyntöä;
                                             
                                          
                                                2)
                                             
                                             
                                                organisaation hyväksyntätodistus on hankittu tai pidetty voimassa väärentämällä toimitettuja asiakirjatodisteita;
                                             
                                          
                                                3)
                                             
                                             
                                                organisaation hyväksyntätodistuksen väärinkäytöstä tai vilpillisestä käytöstä on olemassa todisteita;
                                             
                                          
                                                4)
                                             
                                             
                                                vastuullista johtajaa ei ole.
                                             
                                          
                              
                                    c)
                                 
                                 
                                    Toimivaltaisen viranomaisen on tehtävä tason 2 havainto, jos toiminnassa havaitaan sellainen poikkeama asetuksen (EU) 2018/1139 ja sen delegoitujen ja täytäntöönpanosäädösten sovellettavista vaatimuksista, organisaation menetelmistä ja käsikirjoista tai organisaation todistuksesta, sen hyväksyntäehdot mukaan lukien, jota ei luokitella tason 1 havainnoksi.
                                 
                              
                                    d)
                                 
                                 
                                    Kun havainto tehdään valvonnan yhteydessä tai muulla tavalla, toimivaltaisen viranomaisen on ilmoitettava havainnosta organisaatiolle kirjallisesti ja vaadittava toimenpiteitä todetun vaatimustenvastaisuuden korjaamiseksi, sanotun kuitenkaan rajoittamatta asetuksessa (EU) 2018/1139 ja sen delegoiduissa ja täytäntöönpanosäädöksissä vaadittujen lisätoimenpiteiden toteuttamista. Jos tason 1 havainto liittyy suoraan tiettyyn ilma-alukseen, toimivaltaisen viranomaisen on ilmoitettava asiasta sen jäsenvaltion toimivaltaiselle viranomaiselle, jossa ilma-alus on rekisteröity.
                                    
                                                1)
                                             
                                             
                                                Jos tehdään yksikin tason 1 havainto, toimivaltaisen viranomaisen on toteutettava viipymättä aiheelliset toimenpiteet kieltääkseen organisaation toiminnan tai rajoittaakseen sitä ja toteutettava tarvittaessa toimenpiteet todistuksen peruuttamiseksi tai rajoittamiseksi tai sen voimassaolon keskeyttämiseksi kokonaan tai osittain tason 1 havainnon laajuuden mukaan, kunnes organisaatio on toteuttanut korjaavat toimenpiteet onnistuneesti.
                                             
                                          
                                                2)
                                             
                                             
                                                Jos tehdään yksikin tason 2 havainto, toimivaltaisen viranomaisen on
                                                
                                                            i)
                                                         
                                                         
                                                            asetettava organisaatiolle korjaavien toimenpiteiden toteuttamisen määräaika, joka vastaa havainnon luonnetta ja saa aluksi olla joka tapauksessa enintään kolme kuukautta. Määräaika alkaa siitä päivästä, jona organisaatiolle on lähetetty kirjallinen ilmoitus, jossa vaaditaan toimenpiteitä havaitun puutteen korjaamiseksi. Tämän määräajan päätyttyä ja havainnon luonne huomioon ottaen toimivaltainen viranomainen voi pidentää kolmen kuukauden määräaikaa sillä edellytyksellä, että toimivaltainen viranomainen on hyväksynyt korjaustoimenpidesuunnitelman;
                                                         
                                                      
                                                            ii)
                                                         
                                                         
                                                            arvioitava organisaation ehdottama korjaustoimenpidesuunnitelma ja toteutussuunnitelma ja hyväksyttävä ne, jos niitä pidetään arvioinnin perusteella riittävinä vaatimustenvastaisuuden korjaamiseksi.
                                                         
                                                      
                                          
                                                3)
                                             
                                             
                                                Jos koulutusorganisaatio ei toimita hyväksyttävää korjaustoimenpidesuunnitelmaa tai toteuta korjaavia toimenpiteitä toimivaltaisen viranomaisen hyväksymän tai pidentämän määräajan kuluessa, havainto on nostettava tasolle 1 ja on toteutettava d kohdan 1 alakohdan mukaiset toimenpiteet.
                                             
                                          
                                                4)
                                             
                                             
                                                Toimivaltaisen viranomaisen on pidettävä kirjaa kaikista havainnoista, jotka se on tehnyt tai joista sille on ilmoitettu e alakohdan mukaisesti, ja tarvittaessa toteuttamistaan täytäntöönpanon varmistamistoimenpiteistä sekä kaikista korjaavista toimista ja havaintojen johdosta toteutettujen toimien sulkemispäivämääristä.
                                             
                                          
                              
                                    e)
                                 
                                 
                                    Jos valvontatehtäviä 145.B.300 kohdan d alakohdan säännösten mukaisesti suorittava viranomainen havaitsee, ettei toisen jäsenvaltion toimivaltaisen viranomaisen tai viraston sertifioima organisaatio täytä asetuksen (EU) 2018/1139 ja sen delegoitujen ja täytäntöönpanosäädösten sovellettavia vaatimuksia, sen on ilmoitettava asiasta kyseiselle toimivaltaiselle viranomaiselle ja määritettävä havainnon taso, sanotun kuitenkaan rajoittamatta mahdollisia lisätoimenpiteitä täytäntöönpanon varmistamiseksi.
                                 
                              
                                    f)
                                 
                                 
                                    Toimivaltainen viranomainen voi esittää huomautuksia seuraavissa tapauksissa, jotka eivät edellytä tason 1 tai tason 2 havaintoja:
                                    
                                                1)
                                             
                                             
                                                jonkin kohteen suoritustaso on arvioitu tehottomaksi;
                                             
                                          
                                                2)
                                             
                                             
                                                jonkin kohteen osalta on todettu sen voivan aiheuttaa b tai c alakohdan mukaisen noudattamatta jättämisen;
                                             
                                          
                                                3)
                                             
                                             
                                                kun on aihetta esittää organisaation yleisen turvallisuustason kannalta hyödyllisiä ehdotuksia tai parannuksia.
                                             
                                          
                              Tämän kohdan mukaisesti esitettävät huomautukset on toimitettava organisaatiolle kirjallisina ja toimivaltaisen viranomaisen on kirjattava ne.
                        145.B.355   Todistuksen peruuttaminen määräajaksi tai pysyvästi tai sen rajoittaminen
                        
                        Toimivaltaisen viranomaisen on
                        
                                    a)
                                 
                                 
                                    keskeytettävä todistuksen voimassaolo, jos se katsoo keskeyttämisen tarpeelliseksi ilma-aluksen turvallisuuteen kohdistuvan uskottavan uhan estämiseksi;
                                 
                              
                                    b)
                                 
                                 
                                    peruutettava todistus määräajaksi tai pysyvästi taikka rajoitettava sitä, jos tätä edellytetään 145.B.350 kohdan mukaisesti;
                                 
                              
                                    c)
                                 
                                 
                                    keskeytettävä todistuksen voimassaolo kokonaan tai osittain tai rajoitettava sitä, jos ennalta arvaamattomat olosuhteet, joihin toimivaltainen viranomainen ei voi vaikuttaa, estävät sen tarkastajia hoitamasta valvontatehtäviään valvonnan suunnittelujaksolla.”
                                 
                              
                  
                        31)
                     
                     
                        Korvataan lisäys II seuraavasti:
                        
                           
                              ””Lisäys II
                              
                                 145 osan mukaisten huolto-organisaatioiden hyväksyntäluokat ja kelpuutusjärjestelmä
                              
                              
                                          a)
                                       
                                       
                                          Lukuun ottamatta pienimpiä organisaatioita, joista säädetään erikseen m alakohdassa, l alakohdassa tarkoitetussa taulukossa esitetään mahdolliset luokat ja kelpuutukset, joita käytetään liitteen II (145 osa) mukaisesti hyväksytyn organisaation todistuksen hyväksyntäehtojen vahvistamisessa. Organisaatiolle on myönnettävä hyväksyntäehdot, jotka ulottuvat yhdestä luokasta ja kelpuutuksesta rajoituksineen kaikkiin luokkiin ja kelpuutuksiin rajoituksineen.
                                       
                                    
                                          b)
                                       
                                       
                                          Kunkin huolto-organisaation on l alakohdassa olevan taulukon lisäksi ilmoitettava työnsä laajuus huolto-organisaation käsikirjassa.
                                       
                                    
                                          c)
                                       
                                       
                                          Hyväksynnän tarkat rajat määräytyvät huolto-organisaation käsikirjassa määritetyn työn laajuuden mukaisesti toimivaltaisen viranomaisen vahvistamien hyväksyntäluokkien ja kelpuutusten rajoissa. Sen vuoksi on olennaista, että hyväksyntäluokat ja kelpuutukset sekä organisaatioiden työn laajuus vastaavat toisiaan.
                                       
                                    
                                          d)
                                       
                                       
                                          A-luokan kelpuutus tarkoittaa, että huolto-organisaatio voi huoltaa ilma-alusta ja kaikkia sen komponentteja (myös moottoreita ja apuvoimalaitteita (APUja)) ilma-aluksen huolto-ohjeiden mukaisesti, tai, jos toimivaltainen viranomainen sen sallii, komponenttien huolto-ohjeiden mukaisesti vain silloin, kun tällaiset komponentit ovat asennettuina ilma-alukseen. A-luokan kelpuutuksen saanut huolto-organisaatio voi kuitenkin irrottaa komponentin tilapäisesti huoltoa varten, jotta huolto on helpompi tehdä, ellei irrottamisesta seuraa tarve sellaisiin huoltotöihin, joiden suorittamiseen organisaatiota ei ole hyväksytty. Jos A-luokan kelpuutuksen saanut huolto-organisaatio irrottaa osan huoltoa varten, on noudatettava huolto-organisaation käsikirjassa esitettyä asianmukaista tarkastusmenetelmää.
                                          Rajoituksia koskevassa sarakkeessa on määritettävä tällaisen huollon laajuus, minkä perusteella määräytyy myös hyväksynnän laajuus.
                                       
                                    
                                          e)
                                       
                                       
                                          A-luokan kelpuutukset jaetaan edelleen korjaamohuoltoon ja linjahuoltoon. Organisaatio voidaan hyväksyä suorittamaan joko korjaamohuoltoja, linjahuoltoja tai molempia. On syytä huomata, että pääkorjaamohuoltotilassa olevalla linjahuoltotilalla on oltava linjahuoltohyväksyntä.
                                       
                                    
                                          f)
                                       
                                       
                                          B-luokan kelpuutus tarkoittaa, että huolto-organisaatio voi huoltaa asentamattomia moottoreita ja/tai APUja sekä moottorin ja/tai APUn komponentteja moottorin ja/tai APUn huolto-ohjeiden mukaisesti, tai, jos toimivaltainen viranomainen sen sallii, komponenttien huolto-ohjeiden mukaisesti vain silloin, kun komponentit ovat asennettuina moottoriin ja/tai APUun. B-luokan kelpuutuksen saanut huolto-organisaatio voi kuitenkin irrottaa komponentin tilapäisesti huoltoa varten, jotta huolto on helpompi tehdä, ellei irrottamisesta seuraa tarve sellaisiin huoltotöihin, joiden suorittamiseen organisaatiota ei ole hyväksytty.
                                          Rajoituksia koskevassa sarakkeessa on määritettävä tällaisen huollon laajuus, minkä perusteella määräytyy myös hyväksynnän laajuus.
                                          B-luokan kelpuutuksen saanut hyväksytty huolto-organisaatio voi huoltaa asennettua moottoria myös ilma-aluksen korjaamo- ja linjahuollon aikana edellyttäen, että toimivaltainen viranomainen on hyväksynyt huolto-organisaation käsikirjassa esitetyn asianmukaisen tarkastusmenetelmän. Huolto-organisaation käsikirjassa määritetyn työn laajuuden on vastattava näitä toimintoja, jos toimivaltainen viranomainen sallii ne.
                                       
                                    
                                          g)
                                       
                                       
                                          C-luokan kelpuutus tarkoittaa, että hyväksytty huolto-organisaatio voi huoltaa ilma-alukseen tai moottoriin/APUun asennettavaksi tarkoitettuja asentamattomia komponentteja (lukuun ottamatta kokonaisia moottoreita ja APUja).
                                          Rajoituksia koskevassa sarakkeessa on määritettävä tällaisen huollon laajuus, minkä perusteella määräytyy myös hyväksynnän laajuus.
                                          C-luokan kelpuutuksen saanut huolto-organisaatio voi myös huoltaa asennettua komponenttia (lukuun ottamatta kokonaista moottoria/APUa) ilma-aluksen korjaamo- ja linjahuollon aikana tai moottorin/APUn huoltotilassa edellyttäen, että toimivaltainen viranomainen on hyväksynyt huolto-organisaation käsikirjassa esitetyn asianmukaisen tarkastusmenetelmän. Huolto-organisaation käsikirjassa määritetyn työn laajuuden on vastattava näitä toimintoja, jos toimivaltainen viranomainen sallii ne.
                                       
                                    
                                          h)
                                       
                                       
                                          D-luokan kelpuutus on itsenäinen kelpuutus, joka ei välttämättä liity tiettyyn ilma-alukseen, moottoriin tai muuhun komponenttiin. D1-kelpuutus eli ainetta rikkomatonta koetta (NDT) koskeva kelpuutus on tarpeellinen vain sellaiselle huolto-organisaatiolle, joka tekee NDT-kokeita erikoistyönä toiselle organisaatiolle. Huolto-organisaatio, jonka hyväksynnässä on A-, B- tai C-luokan kelpuutus, voi tehdä NDT-kokeita huoltamilleen tuotteille ilman D1-luokan kelpuutusta, mikäli huolto-organisaation käsikirja sisältää asianmukaiset NDT-menetelmät.
                                       
                                    
                                          i)
                                       
                                       
                                          Rajoitukset-sarakkeen tarkoituksena on antaa toimivaltaisille viranomaisille mahdollisuus räätälöidä hyväksyntä joustavasti tietylle organisaatiolle. Kelpuutukset mainitaan hyväksynnässä vain, jos niihin on tehty asianmukaisia rajoituksia. Mahdolliset rajoitustyypit esitetään l alakohdassa olevassa taulukossa. Rajoituksia koskevassa sarakkeessa voidaan korostaa ilma-aluksen tai moottorin huoltotehtäviä ilma-aluksen tai moottorin tyypin taikka valmistajan sijaan, jos se on organisaation kannalta tarkoituksenmukaisempaa (esimerkkinä voidaan mainita avioniikkajärjestelmien asennus ja huolto). Tällainen maininta rajoituksia koskevassa sarakkeessa osoittaa, että huolto-organisaatio on hyväksytty suorittamaan huoltotehtäviä aina kyseiseen tyyppiin/tehtävään asti.
                                       
                                    
                                          j)
                                       
                                       
                                          Kun A- ja B-luokan rajoituksia koskevassa sarakkeessa käytetään nimityksiä sarja, tyyppi ja ryhmä, niiden katsotaan tarkoittavan seuraavia:
                                          
                                                      —
                                                   
                                                   
                                                      ’sarjalla’ tarkoitetaan ilma-alustyypin erityistä sarjaa, kuten Airbus 300 tai 310 tai 319 taikka Boeing 737-300 -sarjaa tai RB211-524 -sarjaa taikka Cessna 150 tai Cessna 172 tai Beech 55 -sarjaa taikka Continental O-200 -sarjaa tai muuta vastaavaa;
                                                   
                                                
                                                      —
                                                   
                                                   
                                                      ’tyypillä’ tarkoitetaan erityistä tyyppiä tai mallia, kuten Airbus 310-240, RB 211-524 B4 tai Cessna 172RG.
                                                      Luettelossa voidaan mainita kuinka monta sarjaa tai tyyppiä tahansa;
                                                   
                                                
                                                      —
                                                   
                                                   
                                                      ’ryhmällä’ tarkoitetaan esimerkiksi Cessnan yksimoottorisia mäntämoottorilentokoneita tai Lycomingin ahtamattomia mäntämoottoreita tai muita vastaavia.
                                                   
                                                
                                    
                                          k)
                                       
                                       
                                          Poiketen siitä, mitä 145.A.85 kohdan a alakohdan 1 alakohdassa säädetään, jos käytetään pitkähköä komponenttihuoltovalmiusluetteloa, jota voidaan muuttaa usein, organisaatio voi ehdottaa tällaisten muutosten sisällyttämistä 145.A.85 kohdan c alakohdassa tarkoitettuun menettelyyn, kun on kyse muutoksista, jotka eivät edellytä ennakkohyväksyntää.
                                       
                                    
                                          l)
                                       
                                       
                                          Taulukko
                                          
                                                      LUOKKA
                                                   
                                                   
                                                      KELPUUTUS
                                                   
                                                   
                                                      RAJOITUS
                                                   
                                                   
                                                      KORJAAMOHUOLTO
                                                   
                                                   
                                                      LINJAHUOLTO
                                                   
                                                
                                                      ILMA-ALUS
                                                   
                                                   
                                                      A1
                                                      Lentokoneet, joiden suurin sallittu lentoonlähtömassa (MTOM) on yli 5 700  kg (**)
                                                   
                                                   
                                                      [Ilmoitetaan lentokoneen valmistaja tai ryhmä tai sarja tai tyyppi ja/tai huoltotehtävät]
                                                      
                                                         Esimerkki: Airbus A320 -sarja
                                                      
                                                   
                                                   
                                                      [KYLLÄ/EI] (*1)
                                                      
                                                   
                                                   
                                                      [KYLLÄ/EI] (*1)
                                                      
                                                   
                                                
                                                      A2
                                                      Lentokoneet, joiden MTOM on enintään 5 700  kg
                                                   
                                                   
                                                      [Ilmoitetaan lentokoneen valmistaja tai ryhmä tai sarja tai tyyppi ja/tai huoltotehtävät]
                                                      
                                                         Esimerkki: DHC-6 Twin Otter -sarja
                                                      
                                                      Ilmoitetaan, onko lentokelpoisuuden tarkastustodistusten antaminen sallittua (mahdollista vain liitteen Vb (ML osa) soveltamisalaan kuuluville ilma-aluksille)
                                                   
                                                   
                                                      [KYLLÄ/EI] (*1)
                                                      
                                                   
                                                   
                                                      [KYLLÄ/EI] (*1)
                                                      
                                                   
                                                
                                                      A3
                                                      Helikopterit
                                                   
                                                   
                                                      [Ilmoitetaan helikopterin valmistaja tai ryhmä tai sarja tai tyyppi ja/tai huoltotehtävä(t)]
                                                      
                                                         Esimerkki: Robinson R44
                                                      
                                                      Ilmoitetaan, onko lentokelpoisuuden tarkastustodistusten antaminen sallittua (mahdollista vain liitteen Vb (ML osa) soveltamisalaan kuuluville ilma-aluksille)
                                                   
                                                   
                                                      [KYLLÄ/EI] (*1)
                                                      
                                                   
                                                   
                                                      [KYLLÄ/EI] (*1)
                                                      
                                                   
                                                
                                                      A4
                                                      Muut kuin A1-, A2- ja A3-kelpuutuksiin sisältyvät ilma-alukset
                                                   
                                                   
                                                      [Ilmoitetaan ilma-alusluokka (esimerkiksi purjelentokone, ilmapallo, ilmalaiva), valmistaja tai ryhmä tai sarja tai tyyppi ja/tai huoltotehtävä(t)]
                                                      Ilmoitetaan, onko lentokelpoisuuden tarkastustodistusten antaminen sallittua (mahdollista vain liitteen Vb (ML osa) soveltamisalaan kuuluville ilma-aluksille)
                                                   
                                                   
                                                      [KYLLÄ/EI] (*1)
                                                      
                                                   
                                                   
                                                      [KYLLÄ/EI] (*1)
                                                      
                                                   
                                                
                                                      MOOTTORIT
                                                   
                                                   
                                                      B1
                                                      Turbiinimoottori
                                                   
                                                   
                                                      [Ilmoitetaan moottorin sarja tai tyyppi ja/tai huoltotehtävä(t)]
                                                      
                                                         Esimerkki: PT6A -sarja
                                                      
                                                   
                                                
                                                      B2
                                                      Mäntämoottori
                                                   
                                                   
                                                      [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävä(t)]
                                                   
                                                
                                                      B3
                                                      APU
                                                   
                                                   
                                                      [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävä(t)]
                                                   
                                                
                                                      MUUT KOMPONENTIT KUIN KOKONAISET MOOTTORIT TAI APUT
                                                   
                                                   
                                                      C1 Ilmastointi & paineistus
                                                   
                                                   
                                                      [Ilmoitetaan ilma-aluksen tyyppi tai valmistaja tai komponentin valmistaja tai yksilöity komponentti ja/tai viitataan käsikirjan huoltovalmiusluetteloon ja/tai huoltotehtäviin.]
                                                      
                                                         Esimerkki: Esimerkki: PT6A Fuel Control
                                                      
                                                   
                                                
                                                      C2 Automaattiohjaus
                                                   
                                                
                                                      C3 Yhteysradiot ja suunnistusvälineet
                                                   
                                                
                                                      C4 Ovet – Luukut
                                                   
                                                
                                                      C5 Sähköjärjestelmä ja valot
                                                   
                                                
                                                      C6 Varusteet
                                                   
                                                
                                                      C7 Moottori – APU
                                                   
                                                
                                                      C8 Ohjaimet
                                                   
                                                
                                                      C9 Polttoaine
                                                   
                                                
                                                      C10 Helikopteri – Roottorit
                                                   
                                                
                                                      C11 Helikopteri – Vaihteistot
                                                   
                                                
                                                      C12 Hydrauliikka
                                                   
                                                
                                                      C13 Näyttö- ja tallennusjärjestelmät
                                                   
                                                
                                                      C14 Laskutelineet
                                                   
                                                
                                                      C15 Happi
                                                   
                                                
                                                      C16 Potkurit
                                                   
                                                
                                                      C17 Paineilma- ja alipainejärjestelmät
                                                   
                                                
                                                      C18 Jäänesto, sadeveden poisto, palontorjunta
                                                   
                                                
                                                      C19 Ikkunat
                                                   
                                                
                                                      C20 Rakenteet
                                                   
                                                
                                                      C21 Vesipainolasti
                                                   
                                                
                                                      C22 Työntövoiman lisäys
                                                   
                                                
                                                      ERIKOISTYÖT
                                                   
                                                   
                                                      D1 Ainetta rikkomattomat kokeet
                                                   
                                                   
                                                      [Ilmoitetaan yksi tai useampi NDT-menetelmä.]
                                                   
                                                
                                    
                                          m)
                                       
                                       
                                          Jos huolto-organisaatiossa työskentelee vain yksi henkilö, joka sekä suunnittelee että suorittaa kaikki huoltotoimet, sillä voi olla vain rajoitetut hyväksyntäehdot. Suurimmat sallitut rajat ovat seuraavat:
                                          
                                                      LUOKKA
                                                   
                                                   
                                                      KELPUUTUS
                                                   
                                                   
                                                      RAJOITUS
                                                   
                                                
                                                      ILMA-ALUS
                                                   
                                                   
                                                      A2
                                                   
                                                   
                                                      MÄNTÄMOOTTORILENTOKONE, JONKA MTOM ON ENINTÄÄN 5 700  KG
                                                   
                                                
                                                      ILMA-ALUS
                                                   
                                                   
                                                      A3
                                                   
                                                   
                                                      YKSIMOOTTORINEN MÄNTÄMOOTTORIHELIKOPTERI, JONKA MTOM ON ENINTÄÄN 3 175  KG
                                                   
                                                
                                                      ILMA-ALUS
                                                   
                                                   
                                                      A4
                                                   
                                                   
                                                      EI RAJOITUKSIA
                                                   
                                                
                                                      MOOTTORIT
                                                   
                                                   
                                                      B2
                                                   
                                                   
                                                      ALLE 450 HV
                                                   
                                                
                                                      MUUT KOMPONENTIT KUIN KOKONAISET MOOTTORIT TAI APUT
                                                   
                                                   
                                                      C1–C22
                                                   
                                                   
                                                      HUOLTOVALMIUSLUETTELON MUKAAN
                                                   
                                                
                                                      ERIKOISTYÖT
                                                   
                                                   
                                                      D1 NDT
                                                   
                                                   
                                                      ERIKSEEN MÄÄRITELTÄVÄT NDT-MENETELMÄT
                                                   
                                                
                                    Toimivaltainen viranomainen voi määrätä hyväksyntäehdoissa organisaatiolle lisärajoituksia kyseisen organisaation huoltovalmiuksien mukaan.
                           
                        ””
                  
               (*1)  Tarpeeton yliviivataan
         
      
      
         
            LIITE III
            Korvataan liitteessä Vb (ML osa) olevan ML.A.906 kohdan a alakohdan johdantokappale seuraavasti:
            
               ”Tuodessaan ilma-alusta jonkin jäsenvaltion rekisteriin kolmannesta maasta tai sääntelyjärjestelmästä, jossa asetusta (EU) 2018/1139 ei sovelleta, hakijan on”
            
         
      
      
         
            LIITE IV
            Korvataan liitteessä I (M osa), olevan M.A.502 kohdan c alakohdan kolmas virke seuraavasti:
            
               ”Tällainen huolto-organisaatio voi irrottaa komponentin väliaikaisesti huoltoa varten, jos se on tarpeen komponentin huollon helpottamiseksi, ellei irrottamisen vuoksi tarvita lisää huoltotoimenpiteitä”.